Astro Empires - Gratis MMO Browserbaseret Rumstrategispil\nStart en ny konto\nNormale servereEagle (Anbefalet)DestinyCygnusBabylonAntaresNexusMysticLynxKeplerJadeIridiumHydraGaiaFrontierElysiumDrakoCentauriBravoAndromedaUtopiaTyphonSigmaRigelQuantumPegasusOmegaNovaMiraLyraKappaJunoIxionHelionGammaFenixEpsilonDeltaCetiBetaAlphaHastighedsservere (Avanceret)Ares\nServer Normale servereEagleDestinyCygnusBabylonAntaresNexusMysticLynxKeplerJadeIridiumHydraGaiaFrontierElysiumDrakoCentauriBravoAndromedaUtopiaTyphonSigmaRigelQuantumPegasusOmegaNovaMiraLyraKappaJunoIxionHelionGammaFenixEpsilonDeltaCetiBetaAlphaHastighedsservereAres\nEagle60 Dage1,7022319,579 Destiny242 Dage2,6358515,503 Cygnus431 Dage9494311,864 Babylon620 Dage642448,133 Antares795 Dage8005310,895\nNexus970 Dage22493,059 Mystic1,327 Dage247223,219 Lynx1,537 Dage16052,018 Kepler1,698 Dage13341,612 Jade1,789 Dage29053,736 Iridium1,985 Dage9221,145 Hydra2,069 Dage873941 Gaia2,160 Dage923908 Frontier2,356 Dage9741,045 Elysium2,433 Dage9631,101 Drako2,524 Dage18712,429 Centauri2,727 Dage9911,310 Bravo2,811 Dage10971,396 Andromeda2,916 Dage15571,931\nUtopia1,152 Dage325225,187Typhon1,425 Dage36885,546Sigma1,887 Dage11121,579Rigel2,258 Dage12551,994Quantum2,622 Dage9341,182Pegasus3,112 Dage15812,573Omega3,287 Dage13482,151Nova3,462 Dage14432,339Mira3,651 Dage11921,910Lyra3,812 Dage10841,705Kappa3,980 Dage15532,590Juno4,204 Dage15432,485Ixion4,386 Dage11421,986Helion4,554 Dage16242,775Gamma4,743 Dage13682,252Fenix4,932 Dage19493,507Epsilon5,114 Dage250144,705Delta5,303 Dage263104,615Ceti5,484 Dage283155,115Beta5,659 Dage27885,110Alpha5,849 Dage8616415,138\nAstro Empires er et vedvarende MMO rumstrategi spil.\nDit eventyr begynder med en base placeret på en planet i en uudforsket galakse.\nFor at være en mægtig kejser, skal du udvikle din base ved at bygge strukturer.\nDa dette er et vedvarende spil vil dit byggeri tage rigtig tid at fuldføre.\nFor at kunne bygge advancerede strukturer, skal du forske i nye teknologier.\nDer er mange fantastiske teknologier til at opdage!\nAstro Empires består af et enormt univers, med hundredtusindvis af planeter.\nOpdag nærliggende planeter og mød andre spillere, der enten kan hjælpe eller angribe dig ...\nNår du har styr på opbygningen af din base, kan du begynde at producere flåder til dine krigstogter, for at øge din indtjening.\nByg mange forskellige skibstyper for at opbygge din ideelle flåde - lige fra horder af små enheder, til en armada af gigantiske skibe.\nFor at sikre din overlevelse i dette univers er det en god idé at få venner, og især at deltage i en klan for at kunne nyde beskyttelse.\nAlliancer og politik er en del af spillet. Deltag i massive krige med tusinder af spillere og udkæmp episke kampe!\nSådan, så er vi færdige med spillets introduktion.\nVi ønsker dig held og lykke på din rumrejse!\nDu kan begynde at spille efter du har tilmeldt dig.\nRegistrering er gratis og tager kun et par sekunder.\nIngen downloads er nødvendige.\n© 2022 Cybertopia Betingelser - Privatliv - Hold


“Frost” på Blu-ray | deungesord.dk\n“Frost” på Blu-ray\nUdgivelse: 10. april 2014\n’Frost’ levede op til alle mine forventninger, og overgik dem endda på nogle punkter. En film jeg fortryder, at jeg ikke har set før nu.\nDa dronningen Elsa kommer til at fortrylle hele kongeriget ind i en kold og ekstrem vinter, bliver det hendes søster Annas mission at opsøge hende, for at få hende til at ophæve fortryllesen, efter at hun er flygtet. Med på sin rejse har hun bjergbestigeren Kristoffer, rensdyret Sven og snemanden Olaf. Men vil søsteren Elsa lytte til Anna og forstå at hun er savnet, eller er det for sent?\nJeg var meget i tvivl, om ’Frost’ var en film, som ville fange mig, og derfor tog det mig også lang tid, før jeg fik den set. Noget jeg fortryder nu, efter at have set den, for den må have været helt formidabel på det store lærred, især med alle de flotte farver, landskaber og ikke mindst lyden. Jeg blev i hvert fald tryllet ind i historien og alt den varme den har, på trods af den meget fremtrædende kulde.\n’Frost’ var nomineret til to Oscars, og vandt begge, hvilket var Bedste Animerede Film og Bedste Sang, hvilket jeg er helt enig i. Jeg var selv oppe under hele Oscar showet, og må desværre indrømme, at det var første gang, jeg hørte sangen ’Let It Go’ og blev slået ud af kurs. Jeg havde lyst til at skrue op for lyden, men da min far sov, måtte jeg nøjes med at høre den på lav styrke. Ikke at det gjorde den mindre fremragende. Nu har jeg også hørt den på dansk, og jeg havde bare lyst til at synge med!\nJeg synes helt klart, at ’Frost’ ligger på niveau med de andre Disney film, og selvom den har nogle ligheder med ’To på flugt’ i forhold til hvordan karaktererne ser ud, så stopper lighederne også der. Den er fyldt med humor, en god fortælling, masser af visdom og lærdom og ikke mindst glæde og kærlighed. ’Frost’ vil også både underholde børn, unge og voksne, da der er lidt for enhver smag, synes jeg.\nDer er masser af gode temaer der bliver taget op undervejs, og det kan jeg personligt rigtig godt lide. Elsa og Anna mister deres forældre i en ung alder, og som tilskuer, må man se på, mens de forsøger at tackle denne enorme sorg. Derudover er der også temaer såsom ikke at leve i frygt, bare fordi man er anderledes, eller at mennesker ikke altid er, hvad de giver sig ud for. For mig, var det nogle gode og vigtige ting at tage op, og som man kunne tænke over bagefter filmen var slut.\n’Frost’ er baseret meget løst på H.C. Andersens Snedronningen, men jeg har ikke læst den, så jeg ved desværre ikke, hvor meget de to ligner hinanden. Men jeg ved i hvert fald så meget, at jeg kan anbefale alle at se den, da den bare indeholder så meget kærlighed og historie, samt gode sange og skøn humor. Det kan være, at I får det ligesom mig, og fortryder I ikke har set den før. Jeg mener helt klart, at den er pengene værd!\nDette indlæg blev udgivet i Anmeldelser, Anne Mettes anmeldelser, Film og tagget Disney, forældreløs, Frost, Frozen, frygt, kærlighed, Let It Go, prinsesse, rensdyr, sang, sne, snedronning, snemand, søskende af Anne Mette. Bogmærk permalinket.


Udkast til samarbejdsaftale om. udskrivningsforløb mellem Region. Midtjylland og Region Nordjylland - PDF\nDownload "Udkast til samarbejdsaftale om. udskrivningsforløb mellem Region. Midtjylland og Region Nordjylland"\n1 Udkast til samarbejdsaftale om udskrivningsforløb mellem Region Midtjylland og Region Nordjylland Side 1 af 5\n2 Baggrund På baggrund af ønske fra de nordjyske kommuner, der grænser op til Region Midtjylland, er der udarbejdet forslag til samarbejdsaftale om retningslinier for udskrivning af patienter fra hospitaler i anden region end bopælskommunen. Retningslinierne aftales mellem Region Midtjylland og Region Nordjylland og er gældende for patienter, der udskrives fra et af regionens hospitaler til en hjemkommune i anden region. De aftalte retningslinier tager udgangspunkt i de forvejen aftale udskrivningsforløb som Region Midtjylland har aftalt med de midtjyske kommuner. Dette skyldes, at det primært er de nordjyske kommuner, der har patienter på de midtjyske hospitaler. Formål At sikre et koordineret udskrivningsforløb for alle At sikre at kommunalt og regionalt sundhedspersonale allerede ved indlæggelsen målbevidst kommunikerer og koordinerer med hinanden om udskrivelsen, så patienten og eventuelle pårørende oplever kontinuitet i forløbet, også når der er tale om et tværregionalt forløb. Udskrivningsformer Der vil være forskellige behov for samarbejde mellem hospital, kommune og praktiserende læge alt efter hvilke behov, den enkelte patient har, herunder den svage ældre patient. Det betyder, at det er nødvendigt at operere med forskellige typer af udskrivningsforløb og - former. Ved udskrivningsforløb og - former drejer det sig om: Udskrivningsforløb for patienter med uændret funktionsevne, det vil sige med samme funktionsevne som ved indlæggelsen. Dette vil ske telefonisk, via fax eller elektronisk advis. Udskrivningsforløb for patienter med nedsat funktionsevne, det vil sige patienter, der som følge af den sygdom, de er blevet indlagt for, har fået nedsat deres funktionsevne forud for indlæggelsen. Dette kan både ske via telefonisk dialog eller udskrivningskonference. Det aftales i det konkrete tilfælde. Generelle retningslinier ved alle typer udskrivningsforløb Inddrager patient og evt. pårørende i udskrivningsforløbet med deres viden og kompetencer, behov og forventninger. Sikrer tværfaglig og tværsektoriel planlægning af udskrivelse så tidligt som muligt under indlæggelsen Inddrager visitator i kommunerne så tidligt som muligt i planlægningen af udskrivelsen. Gennem hele indlæggelsen kan kommune og hospital kommunikere fra hospitalets Elektroniske patientjournal (EPJ) til kommunens Elektroniske omsorgsjournal (EOJ) via MedCom-korrespondancemeddelelse Side 2 af 5\n3 Sender udskrivnings advis elektronisk, pr. brev eller via FAX Indhenter samtykke fra patienten til videregivelse af helbredsoplysninger mv. i forbindelse med udskrivning, hvis den kommunale hjemmesygepleje og/eller terapeut skal inddrages i behandlingen og/eller rehabiliteringen Oplyser patient og evt. pårørende om, hvordan og hvornår kontaktpersonen på hospitalet kan kontaktes Sikrer, at praktiserende læge modtager relevante og fyldestgørende oplysninger om patienten ved udskrivelsen. Retningslinier for udskrivningsforløb for patienter med uændret funktionsevne Sikrer, at patient og evt. pårørende er velinformerede om diagnose, indsats for behandling og rehabilitering, risiko for komplikationer og bivirkninger ved behandling versus ikke behandling, forebyggelsesmuligheder og muligheder for egen indsats Udarbejder i samarbejde med patienten og evt. pårørende og visitator/hjemmesygeplejen en plan for behandling og rehabilitering for efterforløbet. Udskrivningstidspunkt aftales Sikrer at praktiserende læge og visitator /hjemmesygeplejen modtager relevante og fyldestgørende oplysninger om indsatsen for patientens behandling og rehabilitering ved udskrivelsen, hvis de skal inddrages i denne. Retningslinier for udskrivningsforløb for patienter med nedsat funktionsevne Sikrer, at patient og pårørende er velinformerede om diagnose, behandlings- og rehabiliteringsindsats, risiko for komplikationer og bivirkninger ved behandling versus ikke behandling, støtte-, omsorgs- og forebyggelsesmuligheder samt muligheder for egen indsats (Sundhedsloven 16) Sikrer, at praktiserende læge og visitator/hjemmeplejen inddrages så tidligt som muligt i planlægningen af udskrivelsen ved enten telefonisk dialog/konference eller udskrivningskonference, afhængig af kompleksiteten Udarbejder i samarbejde med patienten og evt. pårørende, praktiserende læge og hjemmepleje en plan for behandling og rehabilitering for efterforløbet. Udskrivningstidspunkt aftales. For nogle behandlingsafsnit udarbejdes en rehabiliteringsplan eksempelvis på Hammel Neurocenter. Fremsender relevante og fyldestgørende oplysninger om patienten til praktiserende læge og hjemmepleje ved udskrivelsen enten elektronisk eller sendt pr. fax Side 3 af 5\n4 Inddrager visitator i ansøgning til kommunale tilbud med behov for funktionsvurdering, med henblik på midlertidigt eller varigt ophold på plejebolig, korttidsplads eller lignende. Retningslinier for varsling af udskrivning: Generelt bør varslingen i forbindelse med udskrivning ske i tæt dialog mellem hospitalsafdeling og kommune. Ved pludselige ændringer i patientens/familiens situation gives altid besked til kontaktpersonen på hospitalsafdelingen eller døgnhjemmeplejen. Nedenfor beskrives de forskellige udskrivningsvarsler, der arbejdes med, alt efter om der er tale om patienter med uændret eller nedsat funktionsevne. Nedenstående er minimumsfrister og varslingsfrister i forbindelse med behov for personlig pleje, praktisk hjælp og sygepleje efter udskrivning. Varsling foregår så vidt muligt elektronisk via MedCom-rapport fra hospitalets Elektronisk Patientjournal. Hvor dette ikke er muligt, kan anvendes enten telefonisk besked, sikker eller FAX. Ved udskrivning af patient med uændret funktionsevne: I tilfælde hvor der er brug for enkle sygeplejehandlinger, fx sårskift, poseskift, øjendrypning, når det drejer sig om plejehjælpemidler og sygeplejeartikler. Varsling sker samme dag mellem kl.12 og 13 samme dag som sygeplejeydelsen skal udføres. Ved udskrivning af patient med uændret funktionsevne (hvor borger er kendt af kommunen) I tilfælde hvor borgeren eksempelvis har brug for praktisk hjælp til rengøring, tøjvask eller indkøb eller til personlig pleje (f.eks. hjælp til af- og påklædning eller ugentligt bad udført af hjemmehjælpere). Varsling senest hverdagen før udskrivning. Ved udskrivning af patient med nedsat funktionsevne I tilfælde hvor der er brug for pleje/omsorg af hjemmehjælpere og/eller omfattende sygeplejehandlinger, hvor der er brug for hjælpemidler og sygeplejeartikler. Varsling senest 3 hverdage før udskrivning Ved udskrivning af patient med nedsat funktionsevne og behov for særlige hjælpemidler, der kræver forberedelsestid. Varsling senest 5 hverdage før udskrivning Ved udskrivning af patienter med nedsat funktionsevne og behov for omfattende boligændringer Varsling senest 14 dage før udskrivning. OBS: Ved pludselige ændringer i patientens/familiens situation gives altid besked til kontaktperson på hospitalsafdelingen eller døgnhjemmeplejen. Herunder hører også dødsfald. Side 4 af 5\n5 Kommunikation og konkret procedure Kommunikationen foregår via it kommunikation jf. gældende principper, men indtil disse er fuldt implementeret så aftales konkrete procedure mellem de enkelte partnere. Det er aftalt af de enkelte kommuner og hospitaler udarbejder en kontaktliste og en procedurebeskrivelse. Kontaktoplysninger for Region Midtjylland: Hospitaler: DE%20MED%20KOMMUNERNE/Den%20generelle%20aftale/Kontaktliste_hospitaler.pdf Kommuner: DE%20MED%20KOMMUNERNE/Kontaktliste%20visitation%20kommuner.pdf Kontaktoplysninger for Region Nordjylland: Sygehuse: ( indsættes efterfølgende) Kommuner: ( indsættes efterfølgende) Ikrafttrædelse Aftalen er gældende når den er godkendt af Region Nordjylland og Region Midtjylland. Aftalen kan til enhver tid ophæves af en af parterne. Der kan ske ændringer af aftalen såfremt begge regioner er enige herom. Side 5 af 5


Cannes-instruktør savner stærke kvinderoller - Filmmagasinet Ekko\nDu er her: Artikler | Cannes 2015 | Cannes-instruktør savner stærke kvinderoller\n19. maj 2015 | 21:58\nCannes-instruktør savner stærke kvinderoller\nFoto | Luis Ricardo Montemayor Cisneros\n47-årige Denis Villeneuve er fra den fransktalende provins Québec i Canada. Hans nye Sicario foregår på grænsen mellem USA og Mexico og er i hovedkonkurrencen på Cannes-festivalen.\nDenis Villeneuve er i Cannes med Sicario. På dagens pressemøde talte han kvindernes sag og gjorde grin med festivalens forbud mod kvinder i flade sko på den røde løber.\nDen fransk-canadiske instruktør Denis Villeneuve, der senest hittede med den mørke thriller Prisoners, har netop vist sin nye Sicario på festivalen i Cannes.\nDe første reaktioner på filmen er ganske positive, og i Ekkos Stjernebarometer ligger filmen med et snit på 2,7. En af deltagerne i panelet, engelske Damon Wise fra Empire, vælger ligefrem Sicario som sin favorit til at løbe med Guldpalmen.\n”Det er en nervepirrende thriller, der samtidig har noget på hjerte. Den handler om USA’s kamp mod et barbarisk narkokartel i Mexico og viser, hvor let moralen kan skride i jagten på forbryderne. Sicario er for mig at se det opgør med USA's illegale metoder, som Zero Dark Thirty ikke var,” lyder det fra Ekkos chefredaktør i Cannes.\nHollywood foretrak en mand\nI filmen spiller Emily Blunt en ung FBI-agent, der trækkes ind i en CIA-mission, så sidstnævnte bureau kan legitimere deres arbejde.\nEfter visningen var der pressemøde, hvor Villeneuve foruden Emily Blunt fik selskab af blandt andre filmens mandlige hovedroller: Benicio Del Toro og Josh Brolin.\nInstruktøren fortalte, at Sicarios manuskriptforfatter, debutanten Taylor Sheridan, tidligt var blevet spurgt, om filmens hovedperson kunne have været en mand.\n”Folk var bange for manuskriptet, blandt andet fordi hovedpersonen var en kvinde,” sagde han til den forsamlede verdenspresse. ”Men heldigvis havde forfatteren modet – hvilket lyder mærkeligt, for det burde ikke kræve mod – til at lade hovedpersonen forblive en kvinde.”\n”Er jeg barsk?”\nOgså Emily Blunt, der spiller røvsparkende kvinde over for Tom Cruise i Edge of Tomorrow, blev bedt om at forholde sig til kønsspørgsmålet.\n”Jeg bliver tit spurgt om, hvordan det er at spille hårdføre kvinder, men jeg ser dem ikke entydigt som hårdføre. Er jeg barsk, fordi jeg har en pistol?” svarede den engelske skuespiller.\n”De FBI-agenter, jeg talte med, er piger ligesom mig. De ser også Gosford Park og Downton Abbey, og man vil gerne drikke en øl med dem. Det var interessant at høre om og portrættere deres liv som kvindelige betjente i en mandsdomineret verden.”\nDenis Villeneuve fortalte også, at han bare havde ventet på, at et manuskript som dette ville dumpe ind af brevsprækken. Til spørgsmålet om, hvorvidt filmen anerkender ordsproget om, at målet helliger midlerne, svarede han noget forsigtigt:\n”Jeg synes, at filmen stiller spørgsmål uden at give svar. Vi lever i en tid, hvor gråzonerne er større end nogensinde før, hvilket tiltrak mig.”\n”Jeg interesserer mig meget for grænsen mellem USA og Mexico,” fortsatte den canadiske instruktør. ”Jeg blev både forelsket og traumatiseret, da jeg læste manuskriptet, så jeg vidste, jeg ville realisere det.”\nMen senere på pressemødet smed Denis Villeneuve noget af forsigtigheden og sagde:\n”Vi ved alle, hvor voldeligt et sted den mexicanske grænse er, og som nordamerikaner føler jeg et vist ansvar. Vold er frygteligt, men vold, der finder sted i stilhed, er endnu værre. Derfor følte jeg et ansvar for som filmskaber at gribe fat i den virkelighed.”\nI et mindre alvorligt toneleje lagde instruktøren også afstand til en anden form for filmindustriel sexisme. Da Emily Blunt blev spurgt, hvad hun mente om, at festivalen forbyder kvinder at gå i flade sko på den røde løber – hun kritiserede det naturligvis – bød Villeneuve ind med en morsom bemærkning:\n”Benicio, Josh og jeg vil i protest gå i høje hæle op ad trapperne til gallapremieren i aften,” hvilket resulterede i grin og klapsalver fra forsamlingen.\nPressemøde med Sicario-holdet\nLæs også: Anmeldelse – Prisoners\nbenicio del toro, denis villeneuve, emily blunt, josh brolin, prisoners, sicario


&Me : Copenhagen RAW, The Beach, København - Anmeldelse - GAFFA.dk\nDu er ikke logget ind — Log ind / Opret bruger\t» RawnyhederGuide til weekendens koncerterRAW præsenterer nye navneRAW Festival 2011 tæller nedanmeldelserTop Gunn og Klumben & Raske Penge : Cheff Records All Stars, Copenhagen RAW, Docken, KøbenhavnSe alt vores indhold omRaw\tAnmeldelse / Live / Mandag d. 06-08-2012 kl. 10:28\n&Me Copenhagen RAW, The Beach, København,lørdag d. 4. august 2012\nEndnu ikke anmeldt af læserne\tAnmeld selv ved at logge ind og føre musen over stjernerne ovenfor.\tTysk kvalitet fusionerede med soul og funk\tRAW havde techhouse på menukortet i form af bl.a. Ozia, Kim Kemi og MHM One. Det var dog &Me, der tog prisen for aftenens bedste dj-sæt indenfor genren. Hans sangvalg bestod af klinisk afpudsede stortrommer, synthbasser, der ofte tangerede 80'er-elektro-idealet, lækre vokalmelodier i afmålte doser og en svedig sound af soul og funk. I modsætning til Jean Von Baden, som spillede umiddelbart før, og Oiza, som et par timer tidligere havde smidt en halv-kedelig fest fra hovedscenen, The Warehouse, virkede &Mes selektion gennemtænkt og 100 pct. groove-orienteret.\nEt nuanceret sæt\n&Me er et produkt af den tyske techno- og house-tradition. Men hans lyd har en soul'et og organisk karakter, som bryder med associationerne om kold og hård techno, som typisk forfølger tyske producere og dj's. I aften gav det hans dj-sæt en varmere og mere nuanceret lyd samtidig med, at puls og energi blev fastholdt. Desuden var dette et af de få sæt, der overvejende blev spillet via vinyl, hvilket uden tvivl gav hele oplevelsen en varm og støvet indsprøjtning.\nSættet bestod af numre, som kom fra et helt andet techno-katalog end det, der ellers blev spillet på RAW i år. De trancede synthesizer-tågehorn og de evigt returnerende, ensformige build-ups, som fyldte meget af festivalens techno-program, fik kærkomment modspil når &Me hev plader op fra gemmerne. Produktionerne osede af en kvalitet, der lagde flere dimensioner til lytteoplevelsen. Soul- og funk-inspirerede grooves blev opfindsomt limet sammen med minimalistisk techno, som sættet skred frem.\nEn oase midt i ravet\nDer var dog tyndet en anelse ud i publikum på det her tidspunkt, og &Me endte med at spille for en dedikeret gruppe danseglade deltagere foran scenen og en bred rand af siddende, snakkende, kyssende og lyttende mennesker fordelt på podier og bænke i sceneområdets periferi. Det bestemt ikke et rave i klassisk forstand, men fungerede nærmere som en form for oase i forhold til det rave, som foregik på hovedscenen.\tFølg Raw tryk på hjertetTop Gunn og Klumben & Raske Penge : Cheff Records All Stars, Copenhagen RAW, Docken, København 06-08-2012 (anmeldelse)Guide til weekendens koncerter 03-08-2012 (nyhed)RAW præsenterer nye navne 25-06-2012 (nyhed)RAW Festival 2011 tæller ned 02-08-2011 (nyhed)\t0 kommentarer. Tilføj din nedenfor. Sortering:


Du er her: Forside Generalforsamling Referat af ekstraordinær generalforsamling 2012\nPubliceret Tirsdag, 05 juni 2012 21:46\nTorsdag d. 31. maj 2012 på Glamsbjerg Hotel\nSekretær Ulrik Petersen (nr. 78) bød kort velkommen til den ekstraordinære generalforsamling, som primært var indkaldt for at få gennemført de vedtægtsændringer, der blev fremlagt på den ordinære generalforsamling d. 26. april 2012.\nDesværre er vores formand efterfølgende afgået ved døden, og det overskygger unægtelig det hele.\nI perioden fra Peters død og frem til den ny bestyrelse har konstitueret sig, er det Johnny Hansen (nr. 5), der har overtaget formandens forpligtelser, da han er næstformand.\nPreben Hansen (nr. 23) er suppleant, og er derfor indtrådt i bestyrelsen. Han har dog intet ønske om at forblive i bestyrelsen, hvorfor der er valg til bestyrelsesposten.\nMindeord for formand Peter Kristiansen (v/ Jean-Paul Perornard – nr. 61)\nDet var med stor sorg, vi i grundejerforeningen fik meddelelsen om, at Peter var død\nPeter var en mand med mange kasketter, men det er som formand i grundejerforeningen, vi husker ham bedst.\nOg Peter var en dygtig formand. Han kom hurtigt ind i grundejerforeningen efter han flyttede hertil og forblev formand frem til hans alt for tidlige og uventede død.\nPeter gjorde et stort stykke arbejde med at få Glenshøjparken til at blive et godt sted at bo. Han havde ideerne og tog gerne initiativer til forbedringer og forskønnelse af vores område.\nHan var altid opmærksom på forandringer i nabolaget, træer der var dårlige, hunde der var løbet bort, måske fordi han I sit professionelle arbejde var trænet til at observere. For mange af os var det også ganske betryggende, at Peter var landbetjent, for så havde vi ordensmagten tæt på.\nPeter var en arbejdsom formand, som havde et stort gåpåmod, som når han ihærdigt forsøgte at minde kommunen deres ansvar for at vedligeholde de grønne arealer. At det var en hård opgave, vidste vi alle i bestyrelsen.\nPeter var også en omgængelig person, der fik tingene bragt i orden på en rolig facon. Når medlemmerne ikke havde fået betalt kontingent til tiden eller hvis buskene kom for langt ud på fortovet, så fik han overbragt budskabet på en god og ordentlig måde.\nOg så var Peter på alle mulige måder en sejtrækker, der knoklede på. Den energi og det ”drive” er her desværre ikke mere. Vi vil i bestyrelsen nu forsøge at løfte, dér hvor han slap.\nPeter deltog i vores generalforsamling d. 26. april 2012. Det var sidste gang, han deltog i foreningens arbejde.\nÆret være Peter Kristiansens minde.\nOle Fischer (nr. 51) blev foreslået af andre beboere i vænge 4, og har efter overvejelse valgt at følge medlemmernes anbefaling. Ole var den eneste, der stillede op og blev valgt uden afstemning.\nVedtægtsændringer, der var sendt ud sammen med møde indkaldelsen blev delt rundt og gennem gået en ad gangen.\nDens hjemsted er Glamsbjerg, Glamsbjerg kommune, Fyn.\nÆndres til: Dens hjemsted er Glamsbjerg, Assens kommune, Fyn.\n(Ændringen blev enstemmigt vedtaget.)\nÆndres til: Hvert husnummer råder over 1 stemme.\n(Der blev argumenteret både for og imod ændringen, og da man ikke kunne opnå enighed, blev der afholdt afstemning ved håndsoprækning. Der var 8 stemmer for og 6 stemmer imod ændringen, og da der skal være 3/4, der stemmer for, for at ændringen kan gennemføres er forslaget forkastet).\nBåde den tidligere og den nye ejer er forpligtede til at anmelde ejerskifte til foreningens kasserer, og i forbindelse hermed oplyse foreningen om den nye ejers navn, stilling og bopæl samt parcellens postadresse og matr. nr.\nÆndres til: Både den tidligere og den nye ejer er forpligtede til at anmelde ejerskifte til foreningens kasserer, og i forbindelse hermed oplyse foreningen om den nye ejers navn, emailadresse, bopæl samt parcellens postadresse.\nOrdinær generalforsamling indkaldes med 14 dages skriftlig varsel til hvert husnummer. Indkaldelsen sendes til medlemmernes faste adresse.\nÆndres til: Ordinær generalforsamling indkaldes med 14 dages skriftlig varsel til hvert husnummer. Indkaldelsen sendes til medlemmernes emailadresse og kun alternativt til deres faste adresse.\nÆndres til: Forslag fra medlemmer må, for at komme til behandling og afgørelse på den ordinære generalforsamling, være skriftlig og være formanden for bestyrelsen i hænde senest 8 dage før generalforsamlingen.\nRevideret årsregnskab udsendes samtidig med indkaldelsen.\n(Der blev argumenteret både for og imod ændringen, og da man ikke kunne opnå enighed, blev der afholdt afstemning ved håndsoprækning. Der var 9 stemmer for og 4 stemmer imod ændringen, og da der skal være 3/4, der stemmer for, for at ændringen kan gennemføres er forslaget forkastet).\nÆndres til: På generalforsamlinger kan der for hvert husnummer højest afgives 1 stemme, og dette sker ved personligt fremmøde.\n(Dette forslag blev forkastet jfr. afstemning vedr. §3).\n2. Tilføjelse: Valg af referent\n(Denne tilføjelse blev enstemmigt vedtaget)\nTil vedtagelse af beslutninger, der går ud på forandring af foreningens vedtægter eller deklaration for udstykningen Glenshøjparken, fordres af mindst ¾ af foreningens medlemmer er repræsenteret på generalforsamlingen og at beslutningerne vedtages af mindst ¾ af de afgivne stemmer.\nÆndres til: Til vedtagelse af beslutninger, der går ud på forandring af foreningens vedtægter eller deklaration for udstykningen Glenshøjparken, fordres af mindst 10 af foreningens husstande er repræsenteret på generalforsamlingen, og at beslutningerne vedtages af mindst ¾ af de afgivne stemmer.\nKontingent, som betales forud for et år af gangen, skal indbetales til kassereren senest den 1. februar, første gang 1. februar 2003\nÆndres til: Kontingent, som betales forud for et år af gangen, og opkræves samtidig med indkaldelsen til generalforsamlingen. Indbetalingen skal være registreret på foreningens konto inden generalforsamlingen for at medlemmet er stemmeberettiget.\nForeningens kasserer fører et medlemskartotek, der indeholder oplysning om medlemmernes navne og adresser. Medlemmerne opgiver ved indmeldelse deres bopæl og er forpligtet til at meddele kassereren enhver adresseforandring.\nÆndres til: Foreningens kasserer fører et medlemskartotek, der indeholder oplysninger om medlemmernes navne, adresser og emailadresser. Medlemmerne oplyser ved indmeldelse deres bopæl og er forpligtet til at meddele kassereren enhver ændring af disse oplysninger.\n§ 13 Glamsbjerg antennebrugerforening:\nVedtaget på stiftende generalforsamling den 11.04.1983\nGodkendt på kommunalbestyrelsesmøde den 10.05.1983\nVedtaget på ekstraordinær generalforsamling den 02.04.1986\nGodkendt på kommunalbestyrelsesmøde den 10.06.1986\nGodkendt på teknisk udvalgs møde den 21.06.1995\nGodkendt på teknisk udvalgs møde den 17.06.1998\nVedtaget på ekstraordinær generalforsamling den 08.04.2002\nGodkendt på teknisk udvalgs møde den 18.11.2002\n(bemærk skrivelse udsendt sammen med ref. fra ekstraord. generalforsamling 08.04.02 – ændring af generalforsamling til april)\n(Det blev enstemmigt vedtaget at lade denne paragraf udgå).\nDer blev talt op fremtidig opbevaring af foreningens partytelt. Teltet skal skrives på hjemmesiden, så man kan se hvem man skal kontakte og hvad det koster.\nPolitiskiltene er blevet fjernet, men kun selve skiltet. Stativerne til dem står der endnu. Der blev henstillet til, at disse også skal fjernes af kommunen.\nVedr. træfældning, blev der kort snakket om, at det stadig er planen at fælde træerne i vænge 4 og de sidste (store) træer i vænge 5. Det hele kommer selvfølgelig an på økonomi, og beboernes velvilje til at hjælpe til, og dermed holde udgifterne nede.\nDet blev snakket om at de grønne områder, veje osv. ikke bliver holdt særligt pænt i forhold til tidligere. Det skal der snakkes med kommunen om.\nDet blev opfordret til, at der skal tages kontakt til kommunen, så vi kan få afstemt hvad vi kan forvente at de gør, samt hvilken kvalitet der er på arbejdet.\nDer efterlyses slamsugning af kloakerne i vænge 4 efter der blev repareret fjernvarme.


ION Slides altid negativ og slide Scanner hos Gear4Music.com\nION Slides altid negativ og slide Scanner\nOverfør, Rediger og Gem 35mm slide og negativer digitalt\nHurtig og enkel, One-knap Image Capture\nHøj opløsning Scanner\nLet-at-bruge foto redigering Software inkluderet\nKompakte, transportable Design\nION Slides Forever er en negativ og slide scanner, der tillader dig at nemt genopdage din 35mm filmnegativer og slide på din computer. Ved hjælp af den medfølgende software og USB-kabel, kan du hurtigt og nemt overføre dine billeder til digitale jpeg-filer, mens fast interval fokus, automatisk eksponering og balance indstillingerne sikre optimal fange hver gang, med nøjagtig farve konvertering og perfekt billeddannelse.\nProdukt Ref: 57838\nDias for evigt gør det nemt og sjovt at genopdage din 35mm filmnegativer og slide på din computer. Det tilbyder hurtig scanning og en enkelt kabelforbindelse, perfekt til problemfri arkivering af dine fotominder. Fange og arkivere alle dine gamle familiebilleder, ferie snaps og dyrebare øjeblikke.\nDias for evigt tilbyder hurtig og nem overførsel af slide og negativer til digital jpeg-filer. Bare indlæse den medfølgende software, oprette forbindelse til din PC via det medfølgende USB-kabel, indlæse dine slide eller negativer i de medfølgende indehavere og feed ind i enheden. Erobringen one-touch kunne ikke være nemmere. Fast-range fokus, automatisk eksponering og balance indstillingerne sikre optimal fange hver gang med nøjagtig farve konvertering og perfekt billeddannelse.\nDen medfølgende fotoredigering software tilbyder Manuel farve og eksponering balancering, beskæring, rotation og meget mere til polering alle dine billeder. Det også giver dig mulighed at designe kort, invitationer, postkort og meget mere at dele med familie og venner.\nHøj opløsning 5MP, 2592 x 1680 scanner\nHurtigt, tager one-touch scanning bare en til to sekunder\nSingle-kabel, high-speed USB 2.0 computertilslutning\nBærbare design med ultra-små fodspor\nInkluderer nem Billedoverførsel og redigering software\nHøj kvalitet f = 6.0, fire glas optic element\nFast fokus rækkevidde, automatisk eksponering og farvebalance\nBlåt lys angiver kraft når forbundet til computeren\nInkluderer ArcSoft foto indtryk v.6.1.56.148 til Windows XP, Vista og Windows 7\nWindows XP, Vista eller Windows 7 (32-bit og 64-bit understøttet)\nPentium III 450 processor eller tilsvarende (PIII 800 anbefales)\n128MB RAM (256MB anbefales)\n50MB ledig plads (100MB anbefales)\nDias for evigt enhed\nDriver / Software-cd'en\nOptik rengøring værktøj børste


Højt humør hos Højlund Mølle i Herning, men…\nDer var messestemning af den bedste slags på den store stand hos Højlund Mølle, da de deltog i på Hest & Rytter-messen. Rusland som leverandør af træpiller til det danske marked, fik dog smilet til at forsvinde for en stund.\n- Her er virkelig en fed dynamik. Folk er glade, lød det fra Heidi Bjerggaard Hansen fra Højlund Mølle på årets Hest & Rytter i Herning. Fotos: Camilla Bønløkke\n- Det er vores første »rigtige« gang her på Hest & Rytter. For to år siden var det jo ikke rigtigt. Da kom coronaen jo.\nDa LandbrugFyn møder Heidi Bjerggaard Hansen, der sammen med hendes mand Henrik Bjerggaard Hansen ejer Højlund Mølle i Gudbjerg, samt de tre underafdelinger i Aarup, Årslev og Haarby, på Hest & Rytter-messen i Herning, er det en udstiller, der ikke lægger skjul på sin begejstring.\n- Her er virkelig en fed dynamik. Folk er glade, lyder det fra Heidi Bjerggaard Hansen, der sammen med det øvrige fynske team har travlt på deres store stand i Herning.\nDer var fyldt godt op med alverdens gode tilbud på standen hos Højlund Mølle.\nOg det er ikke kun på messen, at rideudstyret fylder hos Højlund Mølle.\n- Vi har netop udvidet forretningen med rideudstyr i alle fire butikker. Dog stadig med mest i hovedafdelingen i Gudbjerg, fortæller Heidi Bjerggaard Hansen, der påpeger, at de ønsker at servicere hestefolket med alt lige fra fold til stævne.\nHøjlund Mølle havde god plads på messen, med et udvalg af udstyr på begge sider af gangen.\nStrøelse og varme stiger\nMidt i glæden i det store hestemekka i Herning bliver man, ved synet af sække og søjler med udvalg af hamp, træpiller og spåner, alligevel mindet om den krise, der udspiller sig i Ukraine.\nIfølge Højlund Mølle har krigen en voldsom påvirkning på prisen af træpiller. På blot få uger er prisen på pillerne steget med 20-25 procent.\n- Det skyldes, at 40 procent af de træpiller, der normalt anvendes i Danmark, kommer fra Rusland. Det betyder altså et kraftigt fald i mængden, og en deraf kraftig stigning i pris.\n- For at sikre vores kunder mest muligt, og strække den mængde vi har, ud til så mange vi kan, har vi valgt at sætte restriktioner på, så der kun kan bestilles to paller ad gangen til levering, mens kunder der selv hente, kan hente en palle ad gangen, fortæller Heidi Bjerggaard Hansen.\n- Vi skal forsøge at passe på hinanden, påpeger indehaveren, der i øvrigt kan fortælle, at Højlund Mølle er selvforsynende med strøm fra solceller, kun bruger genbrugspaller, ligesom 80 procent af plastikforbruget består af genbrugsplast.\nIfølge Højlund Mølle har krigen en voldsom påvirkning på prisen på træpiller. På blot få uger steg pillerne med 20-25 procent.\nNår det kommer til strøelse, så er hamp-strøelse endnu ikke svær at få fat i.\n- Vi har aldrig tidligere tænkt over, at vi skal have fokus på, hvor vores varer kommer fra, for vi handler kun med en dansk agent og har fokus på kvalitet. Men det har vi nu, understreger Heidi Bjerggaard Hansen, inden hun må videre med betjeningen af messens mange hesteglade kunder.


»Vi er flere, end det ser ud til«\nFyns Politi stiller tirsdag med et »stort« mandskab for at sikre Yahya Hassan. Medarrangør advarer mod at hype begivenheden og faren. Det lokker unge rødder til, lyder det.\nDer er nu diskussion om, hvorvidt den megen omtale af Yahya Hassans besøg i Vollsmose skaber mere ballade end ellers. Fold sammen\nFor Fyns Politi er tirsdagens arrangement med den unge kometdigter Yahya Hassan en usædvanlig politiopgave. Op til arrangementet, der holdes i bydelen Vollsmose, er kritikken haglet ned over Odense Kommune og politiet.\nKritikken voksede sig markant i fredags, da arrangementet blev en politisk sag, efter at kommunen på baggrund af en henvendelse fra Fyns Politi valgte at anbefale en flytning af arrangementet.\nKnap havde kommunen meddelt flytningen, før der øjeblikkeligt kom stærkt kritiske kommentarer fra flere stemmer i det politiske landskab. Kulturminister Marianne Jelved (R) gav som den mest markante udtryk for, at kommunens beslutning afskar digteren fra at ytre sig, som han ønskede.\nEfter at virakken havde stået på i løbet af fredagen, omgjorde Odense Kommune sin beslutning. Arrangementet blev flyttet til H.C Andersen Skolen også i Vollsmose.\nNu står politidirektør Poul Løhde over for det, han husker som den største politiopgave på Fyn i nyere tid.\n»Der tale om en reel trussel mod Yahya Hassan. Uanset om det er her eller andre steder, er han alvorligt truet. Selve arrangementet er der nogen, der ikke er glade for. Derudover er der bøllerne, som bare vil vise muskler,« siger han.\nHvor mange politifolk, der bliver udstationeret, vil politidirektøren ikke sige noget om, men det er et helt andet »koncept« end at håndtere en fodboldkamp.\n»Vi vil prøve at være så lidt synlige som muligt. Vi er flere, end det ser ud til. Rødderne, bøllerne og de utilpassede benytter enhver anledning til at lave ballade,« siger han.\nMedarrangør og debatredaktør på Politiken Tarek Omar frygter, at politiet er med til at skabe en »forventning« om, at der skal være ballade ved arrangementet.\n»Vi har en tendens til at se Vollsmose som et lukket parallelsamfund, nærmest som om det eksisterede i Mogadishu i Somalia, hvor kun lovløsheden hersker,« siger han og peger på, at der også er dele af beboerne i Vollsmose, der afventer debatten med spænding og interesse.\n»Når man siger sådan noget, som politiet gør, er det med til at køre en stemning helt op, og det gør jo, at de 20 rødder i hvert fald nu ved, at de skal være på mærkerne. Forventer vi ikke mere – også af rødderne, får vi det heller ikke,« siger han.\nDen beskyldning afviser Poul Løhde.\nHvis politiet havde været ind over planlægningen tidligere og i samarbejde med arrangøren kunne have undersøgt mulighederne for at holde arrangementet, havde pressen ifølge Poul Løhde ikke kørt sagen op.\n»Vi kunne have planlagt det i ro og mag,« siger han.\nPolitidirektøren forklarer, at arrangementet ikke er lige velset i Vollsmose, hvor der blandt de helt almindelige beboere er en ærgrelse over, at bydelen nu risikerer at få en plet mere på det i forvejen blakkede renommé.\n»Vollsmose er ikke noget problem for det her arrangement. Det er arrangementet, der er et problem for Vollsmose. 99 procent af borgerne derude har det samme demokratiske sindelag som du og jeg. De accepterer, at Yahya Hassan har ytringsfrihed. For dem er problemet, at han lægger et arrangement, der kan hidse 100 mennesker op til at lave ballade, så det går ud over bydelen, der efterfølgende får skylden, hvis der opstår ballade,« siger han.\nArrangementet begynder tirsdag klokken 19 og er allerede helt udsolgt til trods for, at det nye sted gav mulighed for at sælge flere billetter. Tarek Omar skal selv interviewe Yahya Hassan, og ifølge ham bør man lytte til mere end blot islamkritikken.\nEt af målene bliver ifølge Tarek Omar at nuancere nogle af de emner, som Yahya Hassan tager op sin digtsamling.\n»Det sociale element er ikke til at komme udenom. Det er det kulturelle eller religiøse heller ikke, men svigtet af Yahya er ikke et enkelt tilfælde. Det er en hel generation, der er ramt af samme svigt, og det vil jeg dykke ned i,« siger han.\nPolitidirektør om Yahya Hassan-arrangement: »Det er ikke bare en fodboldkamp«\nThomas Larsen: Yahya Hassan udstiller en forfejlet integration\nYahya Hassans ord er alligevel ikke for farlige til Vollsmose\nYahya Hassan mellem bombehunde og barrikader


Viser indlæg fra januar, 2016\nEn del af min weekend er gået med at rydde lidt op i kassen med stofrester... Nogle af dem er lige nu ved at blive til et fint etui som jeg har fundet anvisning på hos http://fabricmutt.blogspot.dk/2016/01/the-stationery-kit-tutorial.html.\nOg jeg har længe haft lyst til at lege med stumperne og farverne ved symaskinen... Der sys med 1/8 inch sømbredde, det er ikke meget men når stykkerne kun er 5 *5cm så skal sømmen jo også være lille og fin og præcis... Og jeg glæder mig til at se det færdige resultat.....\nDUSK SALVIE SALVIA HORMINUM PINK Dusksalvie Hvid Valmue Black Paeony Blomsterkørvel Valmue White Cloud Klokkeranke Hvid Tagetes Vanilla lyder det ikke sommerdejligt ? Jeg skulle lige bestille nogle andre varer fra Bilkas netbutik... og kunne da lige så godt købe lidt frø der også.. og kan så se at denne hvide klokkeranke kræver særlig research for at få til at gro.. men hvem vil ikke gerne læse lidt om grønne drømme lige nu...\nbøger i stimer\nNu var jeg jo lige så godt i gang med at skrive om bøger - så hvorfor ikke fortsætte...\nInden jeg hørte om jordemoderen i start 930'ernes USA så hørte jeg 4. del af det jeg troede var en triologi... gloede lidt da jeg så et afsnit 9 på biblioteket og kastede mig straks over Philip Kerrs 4. bog om Tyskland/ Berlin noir: "Det ene fra det andet".\nDen foregår i Tyskland i 1949- og er som de 3 foregående drama/ spænding/krimier gode hvis man kan lide at høre om historien på en anden facon end i historiebøgerne. Hvordan gik det lige til at Tyskland kom fra at være bombet sønder og sammen til at opleve et wirtschaftswunder- arbejdede de sig vej ud af de tragiske omstændigheder- arbejdede de så hårdt at glemslen var det eneste der blev tilbage...\nnå her er lidt om bogen:\n"I 1949 i efterkrigstidens hårdt ramte Tyskland er forholdene kaotiske, og landet er som et betændt sår fuld af lyssky aftaler, voldsom grådighed og flygtende krigsforbrydere på jagt efter nye identitete…\nAnmeldelse Den her bog er god! Jeg lytter selvfølgelig som lydbog lånt på biblioteket- den kan absolut anbefales- og jeg kan se at andre før mig har haft svært ved at slippe den førend den er gennemlæst - GOD!\nIskrystaller og skøjtetanker\nPå havebordet har jeg sat skåle med vand i til frysning for at lave islygter inspireret af Jeannett og på den udvendige side af vinduerne på arbejde er der iskrystaller. Det er så fint og jeg er sikker på solen glitrer flot i det hele idag. Fra udluftningen fra ventilationsanlægget hænger istapper og i næste uge skal Pernille med SFO' en på skøjtebanen i Randers der nu endelig er frosset til. Vi har dog ingen skøjter... Vi må vist låne eller tjekke den blå avis. Kan man egentlig få skøjter der justeres i størrelse ligesom rulleskøjter? Min egen skøjte karriere består at et besøg på skøjtebanen i Zürich da jeg var 20 og en eller to gange på skøjter mens jeg boede i København... jeg får altid ondt i fødderne af det så måske det havde været en fordel at lære det som barn ;-) Da vi var børn lavede vi glidebaner og rutchede på et lille frossent vandhul nede i marken men der var ingen der havde skøjter... og rulleskøjter var der kun ringe brug for, vi boede alle på nogle gårde hvo…\nat forstå hinanden- hvor svært kan det være..\nJeg læste lige denne artikel om flygtningebørns og det danske skolevæsens udfordringer..\nartikel om modtageklasser\nCitatet her til sidst fik mig til at få tårer i øjnene- gid det var så enkelt....\n"Manar Altal lægger sin bog fra sig. Han synes ikke, det er så svært at gå i en skole med børn fra så mange forskellige lande.\n- Vi kan forstå hinanden alle sammen, for vi snakker alle dansk, siger Manar Antal, inden han dykker ned i sin bog igen."\nStenen her på fotoet er i øvrigt fra invasionskysten i Normandiet- samlet op 70 år efter invasionen- jeg forestiller mig den kunne havde lagt der dengang også- fin og rund og slebet af- men med mærker efter hvad der nu har ramt den ...\nIkke så tosset tirsdag\nSiden sidste år fra maj har jeg haft en ugentlig fridag. Hovedsageligt for at køre Pernille til ekstralæsning. Det har hun ikke gået til i en længere periode og fridagen er gået til andre ting og fokus på læsning herhjemme istedet... Nogle gange er fridagen blevet forskudt fordi jeg ikke lige syntes at det passede ind i mine projekter på arbejde at holde fri. Men nu er aftalen at jeg ikke skubber mere end fem dage foran mig. Så idag har jeg haft fri. Jeg har strikket, på hverdagsjakken fra pinneguiri... Den får i snart at se for der mangler kun to cm af forkanten og at fæstne den opklippede kant fast. Og den passer så fint, jeg har spejlet mig med den på med strikkepinde i ;-)...og det bliver min nye grundopskrift til cardigans fremover.. Pind 3,5 det passer mig fint! Som sædvanlig inden jeg er færdig starter jeg noget nyt... Et par sorte sokker til mig selv... Har forresten også det der ærme på velfærdsmodellen der venter...\nJeg har også været ved kiropraktor, købt rundstykker og dru…\nMorgenmad... En slags ;-)\nEn dl. Havregryn, en revet gulerod, 2 dl vand og en æggehvide. Ind i microen i 2-3 minutter og så et drys kanel og hakkede mandler...\nDer er grønt, der er protein, der er fedt og kulhydrat i begrænset mængde...\nLige nu tester jeg om man kan holde sig mæt indtil frokost på det...\nSmagen var fin nok, men hvis jeg havde bedre tid ville jeg nok spise et blødkogt æg ved siden af med en portion gulerodssalat.. men denne type havregrød fungerer....\nBowie was here...\nFarvel til David Bowie... Han fyldte ikke 70 år... Heroes, china Girl, noget med mars og flere andre syrede numre. Jeg lærte ham at kende i sommeren 84 hvor jeg optog kassette bånd med Kim schumachers radioprogrammer. Jeg var fascineret... Men købte aldrig plader med ham. Vi skrev opgave i gymnasiet om hans feminine udseende og Annie lennox' maskuline udseende... Emnet husker jeg ikke men billederne står stadig klart. En musik og multikunstner er her ikke mere. Måske har han snuppet raketten til mars, han har ihvertfald prøvet en masse af og jeg håber han nåede det meste.. Sikkert mere end de fleste... God færd bowie!\nMadplaner.Ikke nogle fancy nogen, men bare en husker til når man kl. 17 står og ikke kan finde på.. Og til hvad der skal hives ud af fryseren om morgenen...\njeg har aldrig rigtig fået det til at virke... Men iaftes fik jeg da lavet en for den kommende uge, sammen med en indkøbsliste og intentionen om at jeg næste fredag aften skal lave fortsættelsen... Måske det er fordi jeg har haft fri fra arbejde siden d. 19. Dec at jeg er optimistisk.. Og det hele fordi der i min nye familie kalender en en tom kolonne tilegnet mad.. Også fordi jeg gerne vil spise lidt sundere og mindre end her i ferien, hvor der har været alt for meget fri godter og til nytår og deromkring fri chips.... Jeg har siden starten af august tabt 6 kg ved hjælp af en kostomlægning der hedder sense.dk spis med fornuft. Og de kg går hurtigt på igen hvis ikke jeg fortsætter stilen, med kun at spise når jeg er sulten og spise så blodsukkeret ikke straks derefter kræver mere.. Om jeg nogensinde når ned på det jeg vejede kort …\nSolstrejf og nyt år\nGodt nytår også her på bloggen. Solen har allerede skinnet mere i januar end i december... Så det lover godt.. Der er rester fra gårdsdagens festmåltid og om ti minutter går vi en solskinstur i det nye år. Håber det bliver et rart et af slagsen for mine venner, familie bekendte og det meste af menneskeheden... Lidt meget at bede om, men solen er her så idag er jeg optimistisk og lidt træt efter en lang aften.


Sådan et løfte kunne godt holde vand\n25/06/2019 KL. 13:25\nNår The Tall Ship Races kommer til Aarhus, kan man blive viet på en fuldrigger.\nCecilia Ravnkilde Clemmensen og Frederik Ahle Agersnap blev i 2017 som det første par gift på Den Uendelig Bro, da den åbnede i juni 2017. Der kan man i år blive gift den 6. juli og den 31. august. Arkivfoto: Benjamin Nørskov\nEn hurtig beslutning kan blive til en særlig begivenhed under The Tall Ships Races, som kommer til Aarhus i begyndelsen af august.\nFor Aarhus Kommune tilbyder nu, at man kan blive gift på den norske fuldrigger ”Sørlandet”, som kommer til Aarhus i forbindelse med kapsejladsen, som ikke bare er verdens største kapsejlads for skoleskibe, men også lidt af en maritim folkefest i de havne, den lægger til.\nDet gør den i Aarhus den 1.-4. august, og det er lørdag den 3. august, at man kan blive viet om bord på skibet og måske afgive et ægteskabsløfte, der har særlig chance for at holde vand.\n»Jeg er glad for, at vi kan vie forelskede par i unikke omgivelser. Ægteskabet er en rejse, og vi vil gerne sende parrene afsted på den bedst mulige måde. Det er derfor fantastisk, at vi nu kan give aarhusianere muligheden for at søsætte starten på deres rejse, om bord på et af verdens smukkeste skoleskibe,« siger Rabih Azad-Ahmad (R), rådmand for Kultur og Borgerservice.\nLandets største pariserhjul og masser af sejlskibe kommer til Aarhus\nNår man bliver gift uden for de faste rammer i kirken eller på rådhuset, skal man selv stille med to vidner, som skal overvære vielsen og efterfølgende underskrive vielsespapirerne. Det er ofte et byrådsmedlem, der foretager vielsen, og den aftale skal det kommende brudepar selv lave.\nI Aarhus kan man desuden blive gift i Den Gamle By, På Den Uendelige Bro, Moesgaard Museum, Aarhus Teater eller i Domen, der står på havnen ved Dokk1.


Tagrenovering i Notmark Sønderborg ⇒ Indhent 3 tilbud nemt og hurtigt! | 3-tilbudonline.dk\nStår du og mangler en tagrenovering i Notmark Sønderborg? Så er du kommet til det helt rigtige sted at finde en. Vi har heldigvis for dig, det største netværk af tagrenovering i hele Danmark, og derfor kan vi også finde en til dig i Notmark Sønderborg. Faktisk kan vi finde op til 3, og videre sende dig de tilbud de kommer med. Så skal du blot bestemme dig for, hvilken en af de tag renovatører i Notmark Sønderborg, som du ønsker at benytte. Vi ved du vil blive glad for vores gratis og uforpligtende service.\nNår du skal indhente tilbud på billig tagrenovering i Notmark Sønderborg, skal du bare trykke dig ind på vores indhent-tilbuds knap. Derefter vil du blive ført videre til vores indhent-tilbuds side. Det er her, du får muligheden for, at hurtigt beskrive din opgave. Det tager dig cirka 60 sekunder, og bagefter, skal du bare læne dig tilbage. Det er kan da ikke blive mere nemt, hva? Så hvad venter du på? Indhent tilbud på tagrenovering Notmark Sønderborg allerede i dag!\nDerfor skal du indhente tilbud på tagrenovering Notmark Sønderborg\nDer er mange grunde til, at du bør indhente tilbud på tagrenover i Notmark Sønderborg. For det første kan du spare en masse tid og penge. For det andet er du forsikret en god kvalitet på det arbejde, som du skal have udført. Vi anvender nemlig kun de absolut bedste tagrenovering i Danmark, og derfor har vi også kun dygtige tag renovatører Notmark Sønderborg. Derudover falder prisen jo naturligvis, da alle renovatører gerne vil have, at du vælger dem fremfor alle deres konkurrenter.\n← Tagrenovering Hesselby Slagelse\nVarmepumpe Osted →


GMO-afgrøder øger forbruget af sprøjtegift | OrganicToday.dk\nGMO-afgrøder øger forbruget af sprøjtegift\n4. oktober 2012 | Af Gustav Bech\nGMO – Genmodificerede afgrøder har modsat forventningerne resulteret i øget forbrug af farlige sprøjtegifte i USA. Siden GM-afgrøderne blev introduceret for 16 år siden, er pesticidforbruget steget 239 millioner kilo. Det svarer til 7 procent, viser en ny rapport fra Environmental Sciences Europe.\nCalifornien kan blive den første stat i USA, som kræver mærkning af genmodificerede fødevarer. Foto: Daquella manera/ CC BY 2.0\nLandmænd, der dyrker genmodificerede afgrøder skal ikke regne med at kunne spare sprøjtegifte, som producenter og entusiatiske fortalere for GM-teknologien lover. En ny rapport viser, at overgangen til GM-afgrøder ikke har formålet at reducere persticidforbruget i USA. Tværtimod.\nAmerikanske landmænd bruger i dag flere farlige sprøjtegifte på deres afgrøder for at bekæmpe ukrudt og skadedyr end for 16 år siden, da de såede de første marker til med genmodificeret udsæd. På 16 år er forbruget af herbicider steget syv procent, eller 239 millioner kilo, mens de såkaldte bt-afgrøder kun har reduceret forbruget med 56 millioner kilo.\nEfter et lille fald de første år vendte udviklingen, og pesticidforbruget steg igen.\nDet fremgår af en ny rapport fra Environmental Sciences Europe.\nMiljøgrupper vil indføre mærkning\nRapporten vil med garanti sparke nyt liv i debatten mellem tilhængere og modstandere i USA. Miljøbevægelsen kæmper ihærdigt for at få flertal i Californien for en ny lov, der skal tvinge producenterne til tydeligt at mærke produkter med genmodificerede ingredienser.\nDet vil være en katastrofe for fødevareindustrien, hvis det lykkes de grønne at skaffe tilstrækkelig opbakning. Monsanto og andre store virksomheder pumper derfor millioner af dollar i en modkampagne, der skal overbevise forbrugere og politikere om, at der ikke er nogen grund til at indføre en fordyrende mærkningsordning.\nGenmodificerede afgrøder har aldrig vundet indpas i Europa, men i USA blev de indført uden særlige foranstaltninger. Først kom den RoundUp Ready-sojabønne og dernæst majs, bomuld og andre andre afgrøder. Sojabønnen og de andre afgrøder har fået ændret generne, så de kan tåle Monsantos glyphosat-holdige RoundUp uden at tage skade.\nLandmænd i 29 lande dyrker GMO-afgrøder\nFra USA har de genmodificerede afgrøder siden bredt sig til 28 andre lande i både Asien, Latinamerika og Afrika.\nVerdensmarkedet for genmodificerede afgrøder er domineret Monsanto, der i dag er verdens største frøfirma og desuden er en af verdens største producenter af pesticider.\nAmerikanske landmænd har udlagt ikke mindre end 69 millioner hektar med GM-afgrøder som majs, sojabønner og bomuld. USA alene tegner sig for op mod halvdelen af det samlede dyrkede areal med genmodificerede afgrøder på verdensplan.\nPå globalt plan dyrkes 160 millioner hektar med GM-afgrøder. Efter USA, som har det største areal, følger Brasilien som nummer to. Herefter kommer Argentina, Indien, Canada og Kina, oplyser ISAAA, som promoverer biotech-afgrøder og offentliggør statistik.\nNy slags superukrudt breder sig\nIfølge rapporten er det blandt andet voksende problemer med en ny slags såkaldt superukrudt, der fører til øget forbrug. Den er ikke til at få bugt med og tilsyneladende udviklet resistens overfor RoundUp. Det tvinger landmændene til at sprøjte endnu mere med skrappere midler.\n- Modstandsdygtig ukrudt er blevet et voldsomt problem for mange landmænd, der er afhængige af genmodificerede afgrøder, og er nu med til at sende forbruget i vejret med 25 procent årligt, siger forskeren bag rapporten, Charles Benbrook, til nyhedsbureauet Reuters.\nUSA: Miljøgrupper kræver kontrol med GMO-marker


Lad robotterne udbetale boligstøtten | IT-Branchen\nLad robotterne udbetale boligstøtten\napril 5, 2017 15.39 - Offentlig digitalisering\nRegeringen har netop lanceret en ”Sammenhængsreform”, der blandt andet skal sikre bedre service og hurtigere afgørelser for borgerne ved at automatisere store dele af det offentlige.\nDe fleste danskere har oplevet at skulle indtaste samme informationer flere gange, og at skulle finde rundt på et virvar af hjemmesider for derefter at miste fornemmelsen af, hvad der så sker med deres sag.\nMen det skal være slut nu, hvis man spørger regeringen. IT-Branchen er enig i behovet, men mener samtidig, at regeringen skal gå endnu længere, hvis borgerne skal kunne mærke en positiv forskel.\n”Regeringen hæver nu ambitionsniveauet for den offentlige digitalisering, og det er tiltrængt. Hvis vi skal i mål, skal der sættes nogle klare kriterier for succes. Det har virket med f.eks. digital post og selvbetjening, hvor vi var nødt til at tvangsdigitalisere danskerne for at komme i gang,” udtaler Birgitte Hass, adm. direktør i IT-Branchen.\nSæt et mål om 100% automatisering\nIT-Branchen anbefaler, at man vælger 1-2 områder, der skal automatiseres 100%, så softwarerobotter kan håndtere sagsbehandlingen fra start til slut, og at borgerne hele tiden er informeret om status, grundlag for afgørelser og evt. ankemuligheder.\n”Det er vigtigt at vælge et enkelt eller to områder, hvor man rent faktisk gennemfører den fulde automatisering i stedet for at sprede sig over mange halvhjertede initiativer. Man kunne f.eks. have en ambition om, at boligstøtten bliver 100% automatiseret senest i 2020, så borgerne slet ikke behøvede at søge støtten, men blot fik den udbetalt, hvis de var berettiget til det”, foreslår Birgitte Hass.\nBoligstøtten er i høj grad baseret på objektive data som boligtype, husleje, indkomst, etc. Altså tal som allerede findes i offentlige databaser, og som derfor automatisk kan udregnes – uden at borgerne behøvede at søge om det.\nOpdater lovgivningen så den passer til nutiden\nEn af de mest afgørende forudsætninger for at kunne opnå 100% automatisering er en tilpasning af lovgivningen og arbejdsgangene, så alle menneskelige skøn og manuelle processer fjernes.\n”Hvis regeringen skal lykkedes, skal vi have ryddet op i lovjunglen og væk fra de mange regler og love, der kræver skøn eller kun kan håndteres manuelt. Hver gang vi møder en sådan regel, skal man have mulighed for at ændre den, så den kan håndteres med objektive data og dermed blive digitaliseringsparat,” siger Birgitte Hass.\nLykkedes man med 100% automatisering, er der til gengæld rigtig meget at opnå - ikke bare for administrationen men også for borgerne. Større retssikkerhed, hurtigere afgørelser og færre fejl, er nogle af de klare gevinster, som borgerne vil opnå ved en fuld automatisering.\nHer kan du læse mere om regeringens Sammenhængsreform.\nNu er der vist gået\nPeter Wismer06. apr\nNu er der vist gået robottitis i ITBs kommunikationsafdeling. Det er som om, at man regner med at få mere opmærksomhed, hvis man kan flette en robot ind i emnet. Siden softwarebranchen blev skabt har vi arbejdet med digital automatisering. Det gør vi stadig. Vi ser også frem til at udvikle software der styrer robotter, der udfører fysiske funktioner, men jeg kan ikke se at det bliver nødvendigt at få vores software til at få en robot til at trykke på en fysisk knap, når boligstøtten skal udbetales, selvom vi sikkert alle kan forestille os hvordan det vil se ud............ Når det så er sagt støtter jeg helt artiklens indhold.\nHej Peter, Vi taler nu også\nHej Peter, Vi taler nu også om softwarerobotter og ikke fysiske robotter. Billedet er valgt fordi det netop skulle få folk til at kigge lidt mere. Så du har helt ret. Overskrift og billede er valgt for at skabe lidt opmærksomhed :-) Er dog glad for, at du støtter artiklens indhold. For det er vigtigt. Hilsen Rune (Der fandt på overskrift og billede)


Beck til EMÅret der gik 2011/2012 billeder og videoDe "gamle" vandt4 nuværende SINE piger på landsholdetJulehygge d. 22. decemberFutsal på NordalsIndendørs succes i BredebroZumba Zumbaafsted til indendørs DMLandskamp og foredrag Sponsoreret spillersætKarin udtaler sigUng / gammel vinderne d. 27.10Ditte udtaler sigMatematikuge og fodboldpigerRikke udtaler sigJulie udtaler sigSkadesforbyggende styrketræningBilleder fra torsdagstræningenSå er vi i gang... 2011-2012\n/2011/2012/Linier/Fodboldpiger/Nyheder fra dagligdagen/Ditte udtaler sig\nDitte udtaler sig\nInterview med pigefodboldspiller Ditte HansenDitte bor på SINE i hus F. Hus F er et af de større huse, med 24 elever - ligeligt fordelt med drenge og piger. Ditte er fra Aabenraa, hvor hun gennem ungdomsårene har trænet og spillet i Aabk. Hvordan synes du de første måneder på SINE har været?Jeg synes de første to måneder på SINE er gået så stærkt, og det kan jo kun betyde at jeg synes det har været så super godt, både på det sportslige område men især også på det sociale, alle er så super gode til at få hinanden med, og allerede nu føles det som om vi har kendt hinanden i meget længere tid.\nHar det overgået dine forventninger?Jeg har glædet mig rigtig rigtig meget til dette år, og derfor også forventet rigtig meget, så jeg vil ikke sige at det har overgået mine forventninger, men at det i stedet har levet fuldt op til dem.\nHvordan er sammenholdet på SINE?Det er allerede super godt, man kan allerede mærke at det er et helt specielt fællesskab vi er ved at bygge op.\nKan du følge med i den boglige undervisning?Jeg vil sige at det går meget godt, selvom det godt kan være lidt sværere at få lavet lektier på en efterskole, derfor skal man bare være god til at disponere sin tid, så man kan få dem lavet. For hvis man ikke har lavet sine lektier, kan man heller ikke være med til træning. Og det er jo egentlig en fair nok regel, for vi går her jo også for at forbedre os rent fagligt. Hvordan er niveauet på fodboldlinjen?Det er rigtig godt her i år, vi spiller allerede fint sammen, dog har vi haft ret mange skader som godt kan påvirke holdet, derfor håber jeg at det snart er slut med det. Hvad forventer du dig af de kommende mange uger på SINE?Endnu mere udfordring, og forbedring indenfor det sportslige og faglige, hvilket jeg er sikker på vi også får, men det er kun fedt at udfordre sig selv, på den måde bliver man kun bedre.Glæder du dig til at vi skal til Atlanta på fodboldrejse?Ja jeg glæder mig vanvittigt meget, og jeg ved jeg ikke er den eneste, jeg tror det bliver en så fed oplevelse for os alle sammen, men jeg glæder mig specielt til det fordi vi allerede nu, har det så godt socialt på holdet, og det kan vi jo kun få en fed rejse ud af. Andet du har lyst til at fortælle?Hvis nogen af jer der læser dette overvejer SINE efterskole, kan jeg kun anbefale at skynde jer med at skrive jer op, i vil ikke blive skuffede:-) Oprettet af Bjarne Hansen, sidst ændret d. 11. oktober 2011


Savner du fordybelse i din arbejdsdag?\nDa jeg studerede, foregik min læsning i den dybeste koncentration. Når jeg skabte rammerne for fordybelse, så kunne jeg konsumere store mængder faglig litteratur og knække koden til de sværeste fag.\nDet bedste output, jeg har produceret i mit 20-årige arbejdsliv, er også skabt i fordybelse. Jeg elsker at entrere det univers, som udgøres af 100% ro og koncentration. Tiden eksisterer ikke, og min kreativitet får optimale betingelser. Jeg får et unikt overblik og er i stand til at gennemskue meget komplekse sammenhænge.\nCal Newport beskriver i sin bog ”Deep work - Rules for Focused Success in a Distracted World”, at når du ”arbejder dybt”, så er du i en distraktionsfri koncentration, som strækker dine kognitive evner til det yderste.\nI følge Cal Newport nedprioriterer vi i dag at ”arbejde dybt”, og vores evne til at gøre det er aftagende. Det rimer ikke på at, at de tre vigtigste færdigheder i 2020 i følge World Economic Forum er: 1) Kompleks problemløsning, 2) Kritisk tænkning og 3) Kreativitet.\nNu oftere du træner i at ”arbejde dybt”, des hurtigere er du i stand til at få adgang til denne zone af koncentration. Efter jeg er blevet selvstændig og på daglig basis kan skabe de rette rammer, har jeg bemærket, hvor hurtigt jeg kan få adgang til mit koncentrationsunivers.\nCal Newports regler går stik imod, hvordan de fleste af os arbejder i dag. Ifølge ham er de primære syndere: 1) Åbne kontormiljøer, 2) Nofikationer om nye beskeder og mails, 3) Tilstedeværelse på de sociale medier.\nJeg har svært ved at koncentrere mig i et åbent kontormiljø, og da jeg på en tidligere arbejdsplads gjorde opmærksom på det, så fik jeg at vide, at jeg ville vænne mig til det. For mig gav denne feedback ingen mening, da jeg vidste, at jeg ikke ville kunne opretholde at levere den højst mulige kvalitet, som jeg gerne ville, og som jeg går ud fra, at jeg var ansat til. Tragikomisk gik min chef efterfølgende ind på sit kontor og lukkede døren, så hun kunne koncentrere sig.\nNewport refererer til et eksperiment, som Harvard Business School professor Leslie Perlow overbevidste Boston Consulting Group om at udføre. Eksperimentet gik ud på, at en hel dag om ugen skulle hvert team medlem være 100% uden kontakt med nogen internt og eksternt. Resultatet var, at konsulenterne nød deres arbejde mere, opnåede bedre kommunikation og lærte mere, og på toppen af det, så leverede de et bedre produkt til deres klienter.\nHvis der bliver sat mere fokus på, at hver medarbejder får de optimale rammer for at kunne "arbejde dybt", så vil produktiviteten og kvaliteten øges simultant.\nHar du spurgt dine medarbejdere, hvordan de bedst kan skabe fordybelse og dermed levere deres bedste? Har du selv fået dette spørgsmål? Jeg har ikke.\nDer er mange tidsrøvere, der stjæler fordybelsens fokus:\nHvilke "røvere" kan skæres fra?\nHar I klare retningslinier om afsendelse og besvarelse af e-mails?\nHar I klare retningslinier og agendaer, som sikrer effektiv mødeafholdelse?\nEr det velset at arbejde hjemme?


PMI projektlederuddannelse & eksamensforberedelse | Mannaz\nKom på internationalt topniveau som projektleder, og bliv trænet til eksamen\nVi har samlet modulerne PMI High Speed Projektlederuddannelse og PMI High Speed eksamensforberedelse i ét forløb.\nDu får på både PMI® High Speed Projektlederuddannelse, der er uddannelsen i den internationalt anerkendte metode, samt det 3 dages eksamensforberedelseskursus, hvor fokus er at træne dig til PMP®-eksamen bl.a. ved hjælp af prøveeksamener.\nPakkepris 43.900 kr\tekskl. moms\nSpar penge ved køb af hele pakken:\nDu sparer ca. 8 %, hvis du køber denne pakke, som består af de to nedenstående kurser, ift. at købe kurserne hver for sig*.\nPMI®High Speed Projektlederuddannelse\nPMI® High Speed Eksamensforberedelse\nDette modul er et eksamensforberedelseskursus med fokus på at træne dig til at bestå PMP®-eksamen.\n*Kurserne skal bestilles samlet og afvikles inden for et år i den rækkefølge, der passer dig bedst. Såfremt du afmelder et af kurserne, vil du blive faktureret fuld pris på det kursus, du har deltaget på.\nHvordan vedligeholder jeg min PMI®-certificering?\nFor at du kan beholde din PMI-certficering i projektledelse, skal du løbende indsamle PDU-point.\nScorer din projektlederstil topkarakterer?\nFind ud af, om du kunne have glæde af at udvikle din ledelsesadfærd i projektforløbet\nPris ekskl. moms 43.900 kr\nAfholdelser - PMI High Speed Projektlederuddannelsen\nDato 31. jan - 22. feb 2022\tSe detaljer\nPris 27.900 kr ekskl. moms Vælg\nModul PMI High Speed Modul 1\nModul PMI High Speed Modul 2\nDato 25. apr - 17. maj 2022\tSe detaljer\nDette modul er et eksamensforberedelseskursus med fokus på at træne dig til at bestå PMP®-eksamen\n3 dage 19.900 krekskl. moms Læs mere


Tema C - Miljø\nSession C1: Vandrammedirektivet - set fra tegnebogen\nFinansministeriet har med indspil fra DJF, DMU og FØI udarbejdet en rapport, hvor den billigst mulige tilpasning til kravene i Vandrammedirektivet er beregnet. Dette skønnes at få stor betydning for landbrugspraksis i størstedelen af landet.\nHvordan nås målene i Vand-rammedirektivet?\nBrian Jacobsen, seniorforsker, Fødevareøkonomisk Institut\nHvordan ser Dansk Landbrug på rapportens konklusioner og er der fortsat plads til landbrugsdrift i Danmark.\nNiels Peter Nørring, vicedirektør og Erik Jørgensen, Dansk Landbrug show\nSession C2: Vandrammedirektivet - tacklet fra oven og fra neden\nTo steder i Danmark har man øvet sig på at implementere vandrammedirektivet. I oplandet til Odense Fjord har man haft en myndighedstilgang fra "oven". I projektet Agwaplan i Østjylland samarbejder landmænd, myndigheder, forskere og rådgivere om at nå nogle foreløbige miljømål fra "neden" ved at tage udgangspunkt i de enkelte landbrug.\nFølges op af paneldiskussion - se session C3.\nOdense Pilot River Basin - Vandrammedirektivet fra oven.\nHarley Bundgaard Madsen, kontorchef, Miljøcenter Odense, Natur og Vandmiljøafd. show\nAGWAPLAN - Vandramme-direktivet fra neden.\nIrene Asta Wiborg, konsulent, Landscentret, Plan & Miljø\nSession C3: De danske marker om 5-15 år - set med politiske briller\nPaneldiskussion om de udsagn, der er givet i session C2. Der afsluttes med en generel diskussion.\nSådan vil vi have det!!:\nBy- og Landskabsstyrelsen Helle Pilsgaard, vicedirektør, By- og Landskabsstyrelsen\nThomas Roland, analysechef, Forbrugerrådet\nCarl Aage Dahl, adm. direktør, Dansk Landbrug\nT Session C4: Nytænkning og innovation på miljøområdet\nFor at nå Vandrammedirektivets miljømål og samtidig have mulighed for at udvikle landbruget, skal der tænkes anderledes. Kan der anlægges små biologiske "rensningsanlæg" i det danske landskab? Kan iltsvind reduceres ved at lægge sten tilbage på bunden af Limfjorden og genskabe det oprindelige økosystem af makroalger? Kan makroalger udnyttes til bioenergi?\nMini-vådområder - små enheder - stor effekt.\nFlemming Gertz, Landscentret, Plan & Miljø\nKost-effektive virkemidler i fjordene: Gendan stenrev og ekstensiv muslingedyrkning.\nFlemming Møhlenberg, DHI Group show\nSession C5: Miljøgodkendelse af husdyrbrug - hvor er vi?\nDen 1. januar 2007 trådte den nye lov om miljøgodkendelse af husdyrbrug i kraft. Blå nitratkort og køb af "produktionsrettigheder" i forbindelse med implementeringen af vandrammedirektivet har været til debat. Det første år er gået med en del bøvl. Men hvad er status og forventningerne for det kommende år?\nMiljøgodkendelse med ny lov og nye rammer.\nSune Impgaard Schou, kontorchef, Miljøstyrelsen show\nPraktiske erfaringer med og forventningerne til miljøgodkendelsesordningen.\nSøren Schmidt Thomsen, chefkonsulent, Patriotisk Selskab


Danske topresultater på Stars, frem mod mandag 19-10-2020 – 1stpoker.dk\n1stpoker har denne mandag 19 oktober 2020 fundet en lille håndfuld Danske topresultater frem på Pokerstars, og her starter vi ud med spilleren “roflcopter88” der hentede to resultater hjem. Danskeren spillede blandt andet med i $22 Mini Triple Threat med $15.000 garanteret, og her landede feltet på 681 spillere, der lavede re-entry 237 gange, hvilket betød at den samlede pulje endte på $18.360.\nMidt på natten, frem mod denne mandag, der spillede Danskeren sig frem til en heads-up, og her lavede de en deal, inden de spillede om sejren, og de ekstra bounty. Dette endte ud med en andenplads til “roflcopter88” og det gav $894 og yderligere $275 i bounty.\nroflcopter88 spillede også med i $162 Bounty Builder, $50.000GTD\nHer landede feltet på 299 spillere, der lavede re-entry 101 gange, og dermed endte den samlede præmiepulje på $60.000. Her blev det også til et finalebord, men Danskeren måtte forlade finalen på en tredjeplads, og det gav $2.921 og yderligere $958 i bounty.\nDanske “np bab” spillede med i $5.50 Bounty Builder Series Event #101, med $50.000 garanteret, og her fik de samlet hele 12.322 spillere, og en pulje på $60.377. Danskeren spillede sig med på finalebordet, men måtte forlade det igen på tredjepladsen, og dermed kunne buyin på $5.5 (35kr) laves om til $1.934 og yderligere $377, der samlet set blev til $2.311 (14.648 skattefrie kroner).


Mød scor badu\nदही भिंडी की सब्जी – दही भिंडी की सब्जी बनाने की विधि – …. Mange mennesker har nogle fordomme mod gaden datering. I kirken ved Rundetårn kan man ligge på de bageste rækker. For at lytte. ”Men jeg har ikke opgivet at møde ham igen. Meike og h endes kolleger møder hver dag de unge på gaden i de spotområder, som socialforvaltningen har oprettet under COVID-19.. januar, og han undrer sig over, at Måvens ikke kan huske det. Han har, siden ’Gaden’ blev det ham man møder på gaden hver dag vist, oplevet, at flere og flere kan genkende ham.\nJulen har englelyd 7. Som han ser det, så mødes de svært overvægtige med skepsis, fordi danskerne er uvidende om overvægt 8 hours ago · Tre dage efter en eksplosion, der har totalsmadret store dele af Beirut, er der stadig ingen af landets politikere, der har trukket sig, sagt undskyld eller bare lyttet til befolkningens frustrationer. Nov 12, 2017 · Hjorten kommer løbende - vent til du ser den yderst uventede ven, som møder det ham man møder på gaden hver dag ham - www.kærlighed.nu giver dig den bedste inspiration til din hverdag! Apr 04, 2019 · Han viser det hver aften ved at sende dig en simpel besked med et godnatkys. I starten af 1940’erne satte han sig for at indsamle melodier, gamle noder og instrumenter rundt omkring i Himmerland og Vendsyssel Så nogle møder ind fra morgenstunden, mens andre har deres genuine sex dating sites vagter om eftermiddagen, aftenen eller natten, siger Knud Degn Karstensen med henvisning til, at man er meget opmærksom på …. Det løfte har han holdt. motto.\nOg dem, jeg ikke kender Og det er bestemt ikke den eneste dag, Danny er blevet stoppet op. Det bekræfter den ene, Få vores nyhedsbrev hver dag . Mange mennesker har nogle fordomme mod gaden datering. Det kan være kollegaer, familie eller en fuldstændig fremmed på gaden. Både det ham man møder på gaden hver dag dem, jeg kender. Godt nok kan jeg hverken reparere cykler eller finde guld i en container, men jeg kan næsten ikke lade være med at stoppe op og tale med folk, jeg møder på gaden. januar, og han undrer sig over, at Måvens ikke kan huske det. I stedet er det pigen Megan, der hilser på hende, og som påstår at være Nathan Hvor Møder Man Per Degn. »Bare det, at man hilser eller smiler, gør også en stor forskel Hvor Møder Man Per Degn.\nMan udveksler et høfligt nik, et par få ord, eller har en længere konversation. De møder hver især et spøgelse, som stædigt påstår, at Samson er en dæmon, der gemmer på det ham man møder på gaden hver dag en grusom hemmelighed i det hemmelige klædeskab, som børnene ikke må åbne. Næsten 10.000 mennesker har liket Kursha, og som man kan se på dens fysik, så får den vist en del godbidder ude i det virkelige liv efter en lang dags arbejde Man skal være på bestemte steder på præcise tider, ellers er et socialt tilbud måske lukket, eller man kommer for sent til at blive skrevet op på en badeliste. 8 hours ago · Tre dage efter en eksplosion, der har totalsmadret store dele af Beirut, er der stadig ingen af landets politikere, der har trukket sig, sagt undskyld eller bare lyttet til befolkningens frustrationer. Og det adilt hookup apps site recommendations kan man godt forstå, for det er faktisk den ultimative fest. Amy er. Apr 04, 2019 · Han viser det hver aften ved at sende dig en simpel besked med et godnatkys. Fokuser på at slappe af i kroppen, og bevar en kærlig åben indstilling til hinanden.\nDet skal være hver gang han formår at gøre det rigtige, at rose og belønne hurtigt lækkerbisken “DF-land.” Efter valget i sommeren 2015, hvor knap hver tredje stemme i Sønderjylland gik til Dansk Folkeparti, har landsdelen fået nyt kælenavn. Han kan se det sjove i selv det mest groteske.” Torben Jensen blev 74 år Peder fortæller, at de det ham man møder på gaden hver dag i de sidste 20 år har haft præcis den samme samtale hver den 7. I starten af 1940’erne satte han sig for at indsamle melodier, gamle noder og instrumenter rundt omkring i Himmerland og Vendsyssel Så nogle møder ind fra morgenstunden, mens andre har deres genuine sex dating sites vagter om eftermiddagen, aftenen eller natten, siger Knud Degn Karstensen med henvisning til, at man er meget opmærksom på …. “det’ ham man møder på gaden hver dag” 10. lod bygge i 1620 som avlsgård. Og på snakken fornemmer man, at de kender Jens Erik og ved, hvorfor han er her. Og han er langtfra den eneste, som Berlingske møder i storbyens sønderknuste gader, der går med de tanker.. 7 months ago. I dag er jeg mor til to, og jeg fortæller dem tit om deres oldefar. 8 hours ago · Tre dage efter en eksplosion, der har totalsmadret store dele af Beirut, er der stadig ingen af landets politikere, der har trukket sig, sagt undskyld eller bare lyttet til befolkningens frustrationer. Han trækker sig ikke når du bliver sur på ham, eller når i har haft et skænderi. Det er det "nye" fra 75 der står på papiret Men når der er råd i det "usynlige" hus, så er der ballade.


Privatlivspolitik en på JUMBO Stillads's hjemmeside\nCookie- og privatlivspolitik hos JUMBO STILLADS A/S\nNår du besøger vores website indsamles der anonymiserede oplysninger om dig, som bruges til at tilpasse og forbedre vores indhold og til at øge værdien af evt. annoncering andetsteds på internettet. Hvis du ikke ønsker, at der indsamles oplysninger, bør du slette dine cookies (se vejledning) og undlade videre brug af websitet. Nedenfor har vi uddybet, hvilke informationer der indsamles, deres formål og hvilke tredjeparter, der har adgang til dem.\nGoogle Analytics webanalyse-cookies anvendes til at måle din brug af www.jumbo.as – så vi løbende kan indsamle løbende anonymiseret statistik. Disse målinger bruges til at lave statistik over brugen af websitet, samt til at finde uhensigtsmæssigheder på websitet, så vi kan forbedre din oplevelse af www.jumbo.as. Disse cookies indeholder ingen personlige oplysninger og anvendes kun til webanalyse\nLæs mere om Google Analytics cookies:\nOplysningerne bruges til at identificere dig som bruger og vise dig de annoncer, som vil have størst sandsynlighed for at være relevante for dig, samt at kunne levere de services, du har efterspurgt, som f.eks. at fremsende et nyhedsbrev, katalog, svar på spørgsmål o.l. Herudover anvender vi oplysningerne til at optimere vores services og indhold.\nData om din brug af websitet, hvilke annoncer, du modtager og evt. klikker på, geografisk placering, køn og alderssegment m.v. videregives til tredjeparter i det omfang disse oplysninger er kendt. Du kan se hvilke tredjeparter, der er tale om, i afsnittet om “Cookies” ovenfor. Oplysningerne anvendes til webanalyse og evt. målretning af annoncering.\nDu har ret til at få oplyst, hvilke personoplysninger, vi behandler om dig i et almindeligt format (dataportabilitet). Du kan desuden til enhver tid gøre indsigelse mod, at oplysninger anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til at de bliver rettet eller slettet. Henvendelse herom kan ske til: info@jumbo.as. Hvis du vil klage over vores behandling af dine personoplysninger, har du også mulighed for at tage kontakt til Datatilsynet.


Sådan optimerer du dit byggeprojekt | VORES Fredericia\nFredag d. 13. maj. 2022 - kl. 07:01\nByggeprojekter kan være komplekse og detaljerede, og derfor er det ofte nødvendigt, at have en plan for, hvordan man gennemfører dem. Der er flere forskellige måder, hvorpå man kan optimere sit byggeprojekt. Herunder får du et par tips til, hvordan du kan gøre dit byggeprojekt så effektivt som muligt.\nDet er en god idé, at leje en maskine til byggeprojektet. På den måde kan du undgå, at bruge for meget tid og kræfter på selve byggeriet. Du kan finde et stort udvalg af maskiner hos din lokale entreprenør eller under Maskinudlejning på nettet. Når du skal have udført nogle større byggeopgaver, kan det ofte bedre betale sig at leje de nødvendige maskiner. På den måde slipper du for at investere penge i dyre maskiner, som du kun bruger en gang imellem. Du kan altså spare penge med maskinudlejning fremfor at købe en maskine. Maskinudlejning er derfor et godt sted at kigge, når du skal i gang med dit projekt.\nLav en byggeplan\nDet er ikke så svært, at lave en byggeplan, som mange tror. For det første skal man have styr på, hvad man gerne vil have bygget. Dette kan være alt fra et nyt hus til en garage eller et sommerhus. Når man har besluttet sig for, hvad man gerne vil have bygget, så skal man finde ud af, hvor stort det skal være. Her er det vigtigt at tage højde for både pladsen og økonomien. Når størrelsen er på plads, så skal der tegnes en plantegning eller lignende. Herefter kan der begyndes på at tegne selve byggeriet på plantegningen, og her kan man overveje forskellige materialer og farver til facaden m.m. Når alt dette er på plads, så kan der ansøges om tilladelse til at bygge, og herefter kan der reelt set gribes fat i selve byggeriet.\nHvordan kan man undgå problemer i forbindelse med et byggeprojekt?\nDer er mange ting, man skal være opmærksom på, når man går i gang med et byggeprojekt. For det første skal man sørge for at have en god plan for, hvordan byggeriet skal foregå. Dette betyder blandt andet, at man skal have styr på økonomien, så der er råd til at gennemføre byggeriet. Derudover skal man også sikre sig, at der er de rette materialer til rådighed, og at der ikke opstår problemer med leverandørerne. Endelig er det også vigtigt, at alle de involverede parter, herunder arbejdere og entreprenører, har den fornødne viden og kompetencer til at gennemføre byggeriet. På den måde kan man undgå problemer undervejs i byggeriet.


Et MOD er en e-cigaret hvor der er flere muligheder end på de almindelige e-cigaretter, også kaldet boksmods. MODS fåes som feks. VV (variabel volt) eller VW (variabel watt) det er et MOD hvor det er muligt at regulerer styrken af Watt og Volt til brænderen, og derved tilpasse den til den coil som sidder i brænderen, altså den modstand(oHm) som ...\nMODS 69 varer\nI denne kategori har vi samlet alle vores elektroniske mods og boksmods. Her finder du MODS der har temperatur styring, watt styring, volt styring, you name it.\nEt MOD er en elektronisk styreenhed til en tank/atomizer. Det er til forskel fra et almindeligt eGo batteri eller det som vi kender som en "gammeldags" e-cigaret penstyle, oftest en større enhed med meget mere power og indstillingsmuligheder. MODS bruges af erfarne dampere til at få mere glæde af deres tanke og smagen i deres e-væsker.\nViser 1 - 18 af 69\nAspire Reax minikit med 1600mAh indbygget batteri og Tigon-tank med 2 ml ejuice-kapacitet. Børnebestandigt design i topfyld med en silikone-selvforsegling holder tingene rene, og da spolerne kan udskiftes med andre Tigon-spoler, giver det dig mulighed for at tilpasse din præference for træk / damp.\n569,00 DKK Fjernlager - Levering 2-3 dage


Historisk nedrustning af atomlagre\nBush og Putin er enige om at reducere deres beholdninger af atomsprænghoveder til en tredjedel. Den historiske aftale overskygges af krigen mod terrorisme, og når det gælder missilskjold, er de to nye venner endnu ikke på samme side.\nWASHINGTON - Ruslands og USA's enighed om, at de begge i løbet af en halv snes år vil reducere antallet af atomsprænghoveder til mindre end 2000, svarer til, at et fly bryder gennem lydmuren.\nDet eneste, der manglede ved præsentationen af den historiske enighed, var det medfølgende brag, og de gigantiske overskrifter, som noget sådant ville have udløst for blot måneder siden.\nMåske blev det hele mere stilfærdigt, fordi der trods alt endnu ikke er tale om nogen endelig aftale. USA taler om mellem 1700 og 2200 sprænghoveder, mens Vladimir Putin foreløbig nøjes med at love en reduktion på to tredjedele, hvilket giver et tal under 2000.\nStilheden skyldtes dog snarere, at topmødet mellem George W. Bush og den russiske præsident, der onsdag fortsatte på Bush's ranch i Crawford, Texas, efter terrorangreb og krig i Afghanistan synes at være ude af takt, når det gælder atomraketter.\nDe dramatiske reduktioner virker desuden næsten selvfølgelige, når de aftales af to mænd, der ikke synes at kunne blive trætte af at fortælle om deres nye venskab og om udsigterne til konstruktivt samarbejde og partnerskab mellem to tidligere fjender.\nIngen af delene bør dog overskygge, hvor vigtig reduktionen af atomvåben vil blive, eller hvor betydelige skridt de to præsidenter har taget på egen hånd.\nI Washington skubbede George W. Bush således indvendinger fra generalerne i Pentagon til side. De militære eksperter havde sat 2300 som absolut minimum. Når der nu tales om 2200, er det blot en symbolsk erkendelse af dette synspunkt, men præsidenten foretrækker i virkeligheden bundgrænsen omkring 1700.\nFor Vladimir Putin er der også tale om en dristig enegang. Han ignorerede generalerne, der ønskede at holde fast ved de mange atomraketter, fordi de i virkeligheden er den sidste rest af, hvad engang var supermagten Sovjetunionens magtbase.\nFor ti år siden ved afslutningen af Den Kolde Krig havde begge supermagter mere end 10.000 atomsprænghoveder på langtrækkende raketter. START I aftalen fastlagde, at de skulle reduceres til 6000.\nSTART II talte om en halvering af dette tal, men aftalen blev aldrig ratificeret, og en aftale mellem Bill Clinton og Boris Jeltsin om nedskæring til godt 2000 kom aldrig op fra startblokkene.\nAmerikanerne, der under Den Kolde Krig lærte, hvordan de skulle gå i skjul, hvis "Bomben" eksploderede, udtrykker tilfredshed med reduktionen. De er dog langt mere optaget af truslerne fra terroristerne, som uden avancerede våben kan sprede skræk og rædsel.\nPræsident Bush er ivrig for at påpege, at den slags ikke udelukker, at terroristerne eller en enkelt slyngelstat senere vil forsøge at skaffe sig atomvåben.\n»Vi gør os de største anstrengelser for at forhindre, at terrorister får fat i masseødelæggelsesvåben,« forklarede præsidenten, da han trådte frem i Det Hvide Hus med Vladimir Putin ved sin side.\nBush glemte manererne\nDer er to sider af den sag. For det første reduktionen af atomsprænghoveder, for det andet det raketskjold, som George W. Bush ønsker at udvikle og opstille. Rusland har trods det første store gennembrud problemer med begge dele.\nMoskva sætter pris på at blive behandlet som en ven, men venskaber kan som bekendt hurtigt slå revner. Derfor fastholdes ønsket om at få de dramatiske nedskæringer fastlagt i en bindende aftale med masser af underskrifter. Aftalen skal rumme kontrolforanstaltninger, inspektion og garantier.\nGeorge W. Bush hader den slags. Præsidenten har aldrig demonstreret nogen forståelse for diplomatiets mere sofistikerede dele og frygter, at en formel aftale vil resultere i endeløse forhandlinger og skænderier om detaljer.\nAfskyen for den slags er så stor, at George W. Bush glemte de gode manerer, som mor Barbera givet har lært ham. To gange forsøgte han at afbryde sin gæst, da Putin tale om traktaters værdi.\nPræsident Bush fastholdt, at den slags ikke længere er nødvendigt, men som en god ven demonstrerede han vilje til at være imødekommende.\n»Jeg så manden i øjnene og trykkede ham på næven, men hvis vi har brug for at få det ned på et stykke papir, vil jeg gerne gøre det. Men det er, hvad vore regeringer gør i de næste ti år.«\nFlere eksperter forsikrer, at præsidentens frygt for forsinkelser er ubegrundet. Når det i gamle dage tog så lang tid, var det bl.a., fordi begge parter mistænkte hinanden og arbejdede uden mål. Det går hurtigere, når målet er sat på forhånd.\nMens første halvdel af topmødet således har sikret en historisk succes, har det også demonstreret, at de nye venner endnu har lang vej at gå, når det gælder missilskjold.\nVladimir Putin gjorde det klart, at Rusland ikke agter at opgive ABM-traktaten, skønt George W. Bush kalder den forældet. Amerikanerne håber, at Rusland vil gå med til en fortolkning af aftalen fra 1972, der tillader forsøg.\nEn sådan tilladelse kan gives samtidig med, at modstanden mod opstilling af et raketskjold fastholdes. Opstilling vil nemlig i bedste fald kunne ske i løbet af en årrække, og kun hvis det viser sig, at systemet kan fungere.\nUenigheden på dette punkt har om ikke andet gjort det klart, at der i Crawford er andet og mere end barbecue og pecan-tærte på menuen. Mens George W. Bush sætter venskab over alt, synes Vladimir Putin at handle efterprincippet: Venskab er godt, men sikkerhed er bedre.


ØL skal lige vænne sig til ministeriets nye arbejdsdeling | Økologisk - nyt om udviklingen\nRepræsentanter fra Økologisk Landsforening mødtes med miljøminister Lea Wermelin (S) i denne uge. Fra venstre: Sybille Kyed, Per Kølster, Lea Wermelin, Helle Borup Friberg og Paul Holmbeck. Foto: Miljø- og Fødevareministeriet\nØL skal lige vænne sig til ministeriets nye arbejdsdeling\nI sidste uge mødtes repræsentanter for Økologisk Landsforening fødevareministeren - nu er turen kommet til miljøministeren.\n05. september 2019, 13:33\nFør folketingsvalget havde det været tilstrækkeligt med ét af disse møder. Men efter at den socialdemokratiske regering har udpeget både en fødevareminister og en miljøminister, har repræsentanter for Økologisk Landsforening (ØL) nu afholdt et møde med hver af ministrene.\nI sidste uge var det fødevareminister Mogens Jensen, og i denne uge gjaldt det miljøminister Lea Wermelin.\n“Min fornemmelse er, at de umiddelbart har en meget god samklang. Der er en nysgerrighed over for, hvordan vi kommer videre med at arbejde med de problemstillinger, der vedrører begge ministre,” siger ØL’s formand, Per Kølster, der sammen med foreningens adm. direktør, Helle Borup Friberg, den landbrugspolitiske chef, Sybille Kyed, og politiske direktør, Paul Holmbeck, mødtes med ministeren tirsdag.\nPer Kølster opfatter det ikke som noget problem, at der nu er to ministre på området mod blot én under V- og VLAK-regeringen, men at\n“Der er risiko for, at det giver flere møder, men omvendt har vi efterspurgt, at der i højere grad var dialog på tværs af ministerierne, fordi vores tilgang til økologien jo også er helhedsorienteret. Så på den måde synes jeg, at der er tale om en ønskeposition, men det er jo også et spørgsmål om, at det lige vil tage lidt tid med tilvænningen. Sådan ville det også være i den omvendte situation, hvor man lagde to ministerier sammen,” siger Per Kølster.\nPå mødet fortalte ØL bl.a. om sit samarbejde med kommunerne og vandselskaberne for med hjælp fra økologien at modvirke pesticidforurening af grundvandet.\n“Det, vi oplevede, var en meget imødekommende minister, som er meget opmærksom på, at vi er et væsentligt bidrag til den generelle politik om natur, klima og landbrug - også helt specifikt mht. regeringens egen målsætning om at fordoble økologien,” siger Per Kølster.\nForeningen fremlagde også sit syn på en naturpolitik, der skal gå på to ben; det ene handler om at sikre den vilde, urørte natur, mens det andet handler om at sikre naturen i landbrugslandskabet.\n“Det er vi meget optagede af, hvordan vi kan levere noget på,” siger Per Kølster.\nOg selvom det ikke direkte ligger inden for Lea Wermelins område, blev EU’s kommende landbrugspolitik også vendt. Her ønsker foreningen at ændre landbrugstilskuddet, så det i højere grad går til indsatser, der gavner naturen, miljøet og klimaet, frem for at være afhængigt af hvor mange hektar en landmand dyrker.


familietid – Berits Blog\nI søndags var vi rigtig på tur. Vi havde booket for et par uger siden, og tænk at vi var så heldige med vejret, som vi var. Når man tænker på at det nærmest havde regnet i 1½ uge op til denne søndag. Dejligt solskin og tørvejr. Fantastisk!\nSammen med min gode veninde Mona og hendes lille familie havde vi booket 6 “klatrepakker” i HighPark, som ligger mindre end 10 km fra os.\nSilas og jeg er klar til klatretur\nIngen af os havde prøvet det før, og nogen af os led endda af højdeskræk.\nI HighPark klatrer du i træerne en glider med svævebaner hen over en kløft i skoven.\nJohnny og Henrik på platformen klar til at forcere næste forhindring\nMan starter med en kort introduktion i hvordan sikkerhedsudstyret virker. Så prøver man en lille øvebane, hvor man bare går på jorden, men får styr på , hvordan man nørkler sit udstyr rundt i wire og stop. Man af-og påmonterer glideren til svævebanen og karabinhagen. Så er man klar til at klatre. Man har 4 timer til at klatre i, og det er egentlig meget passende.\nSilas i en af svævebanerne\nHighPark har 5 baner med varierende sværhedsgrad og højder. Det var super fedt og bestemt også udfordrende. Mandag kunne jeg i hvert fald godt mærke det i skuldre og arme.\nSilas på vej op af en gyngende stige. Alt er dinglende i sådan en park.\nSilas og Oliver var i deres es, og de var superseje på banerne, selvom deres forholdsvis ringe højde nogen gange udfordrede dem lidt ekstra. Jeg var så glad for at se, hvor flot Silas klarede det, for tidligere havde han ikke meget styrke, men vores stædighed med at holde ham igang til sportsaktiviteter har helt sikkert båret frugt.\nJohnny, Mona og jeg kom gennem alle 5 baner. Vi sluttede på den sorte bane, som var lidt krævende for de efterhånden slatne arme. Det er nemlig udelukkende en “voksen-bane”, hvor man skal bruge styrke, teknik og balance i en god blanding. Det der med højdeskrækken var i øvrigt ikke et problem, for man har ikke tid til at være optaget af, hvor langt der er ned – og man kan jo heller ikke falde ned pga sikkerhedsudstyret.\nEfter en god klatretur, så var det tid til at få lidt mad i maven. Lige ved siden af klatreparken ligger “Pandekagehuset”, hvor de serverer kæmpe madpandekager med fyld – ja faktisk også dessertpandekager.\nEn “lille” madpandekage\nDer ligger også en nyanlagt minigolfbane samme sted. Den er faktisk også meget hyggelig. Den har vi prøvet ved et andet besøg. Det er også en dejlig familiebeskæftigelse.\nHvis nu du også er blevet fristet, så ligger alle disse fine faciliteter i forbindelse med en lille hyggelig campingplads (Genner Hoel) midt mellem Haderslev og Aabenraa. Det giver da mulighed for en aktiv campingferie eller bare en hyggelig udflugt for familien.\nUdgivet i september 1, 2020 september 1, 2020 Tags familietidSkriv kommentar til HighPark\nI år har vi været meget flittige med den. Brugt den i tide og utide. Aldrig har jeg set så mange campingpladser på en sommer. Det er faktisk heller ikke hver sommer, at vores campingvogn overhovedet kommer på en registreret campingplads. Det er primært en tourbus til agilitystævnerne, men af flere grunde har der ikke været noget af det for mig i år.\nDet her var så sommerens sidste campingweekend. Nu er Silas også mæt af camping. Han kan som udgangspunkt bedst lide, at vi bare er hjemme hos os selv. Det er nok nemmest at overskue.\nMen hvilken finale det har været!! Ufattelig skøn weekend. Det er næsten ikke til at forstå, at man kan vride så meget aktivitet, afslapning, samvær og sommer ud af en sølle weekend.\nCampingpladsen skal have en del af æren for den storslåede succes – ja og vejret naturligvis. Total lækkert sommervejr med omkring 30 grader og badevand på 22-24 grader. Helt fantastisk.\nJeg har efterhånden læst om en del – især hundefolk, som pegede på Madeskov Camping ved Sønderborg. Jeg tjekkede pladsen ud på Google Maps og kunne se, at det var en lille plads, som lå helt ud til Augustenborg Fjord. Pladsen er meget overskuelig og har ry for at være rolig og hyggelig. At den ligger op til en hundeskov er sådan set ikke et plus for mig, men det er det måske for andre, så jeg vil da lige nævne det. Hunde er i øvrigt gratis på pladsen – og den er faktisk i forvejen en ret billig plads.\nSikke en smuk aften. Silas og Henrik står på badebroen. Jeg havde også luret at man kunne være heldig at få de smukkeste solnedgange på pladsen. Det passede!\nSå fredag efter fyraften pakkede vi sneglehuset og trillede sydpå. Vi fandt en fin lille plads i en lomme, hvor vi nærmest lå for os selv. Pladserne ned til vandet var desværre optaget, men der var seriøst ikke meget mere end 80 meter, før man stod med tæerne i vandet – og vi lå altså på bagerste række med udsigt til markerne.\nSå er vi ankommet og klar til aftensmaden fredag aften. Der er lukket af for aftensolen. Den var lidt krads\nSUP boardet blev pumpet op. Altså med håndkraft. Jeg hader den del, og bare tanken om at skulle pumpe det op er lidt demotivator for mig. Men udsigten til tre dage med SUP gav mig energien.\nSolnedgangen på Madeskov Camping er helt fantastisk. Det var så flot en oplevelse at padle af sted i den ildrøde solnedgang med Fuji på boardet. En tilfældig tysker tog et billede af os. Desværre en ret ringe kvalitet, men man kan da se de smukke farver, og man kan se, at jeg endnu ikke havde fået rejst mig op på boardet, da hun tog billederne 😀\nCampingpladsen er ingen tivoliplads, men der er pænt og rent (og masser af sprit). Der er gjort meget for hyggen med opstillede grill og borde ved vandet, og stearinlysbægere på bordene.\nRosé og hygge ved vandet til solnedgangen. Smukt, især med voksne øjne\nDer er en lille legeplads, og de fleste børn vil nok kede sig, men Silas bruger aldrig legepladserne på campingpladserne. Der er for mange børn og alt for meget at forholde sig til. Så der er ingen grund til at opsøge de pladser. Silas vil meget hellere fange krabber. Det fik han sandelig gjort i spandevis i denne weekend.\nSilas fanger krabberne med hænderne. Ikke noget med net og klemmer. Det lader han små børn og tøser om.\nDet blev også til en tur til Sønderborg for at gensmage en is fra det ishus, der er kåret som Danmarks bedste. Det er også noget særligt og det er prisen egentlig også, men hold op hvor har de meget lækkert hjemmelavet is. Så det er værd at betale for.\nObligatorisk isselfie fra Iskonditoriet\nJeg havde pakket mine lektier fra hundefys-uddannelsen, men helt ærligt, så vandt stranden. Jeg har aldrig spenderet så mange timer af en weekend i bikini, som i denne her.\nAlle hunde har været nede og bade på skift. Både for at blive kølet af, men også for at svømme. Mic og Ninja skal man styre ud i vandet og afskære dem muligheden for at svømme ind ved at blokere med sit lår for at de kan svømme ind på land. Men de fik begge svømmet, fordi jeg bestemte at de skulle det. Fuji derimod er af en helt andet kaliber. Hun laver udspring fra badebroen og man kan nemt svømme rundt med hende i en halv time. Så svømmer man der side om side. Det er sgu så hyggeligt.\nFuji er også frisk på at være med på SUP board, og hun tilføjer en ekstra sværhedsgrad, når hun vandrer rundt på boardet. Jeg har lidt svært ved at bede hende om at forholde sig i ro. Hvordan siger man det på tegnsprog med en padel i hånden??\nMin mave og lår er temmelig ømme efter mange timers stående paddelen. Der er virkelig meget arbejde for coremusklerne, men jeg holdt mig på boardet alle dage. Jeg havde også Silas med på det, men det var noget nemmere, for han sad da i det mindste stille.\nVi var heldige og fik næsten hele søndagen med også, for campingfatter var ikke så firkantet med, hvornår vi forlod pladsen. Det er bare så dejligt, når de er lidt large. Det er så stressende, når man skal være ude kl 11 eller 12. Men jeg forstår godt, at det kan være nødvendigt, når belægningen er høj. Men nu fik vi så mange dejlige strandtimer på kontoen i dag også.\nJeg er faktisk stadig helt høj over sådan en skøn weekend. Ja, der skal faktisk ikke så meget til, før jeg virkelig glædes. Det fedeste er de små og simple ting. Det er nuet. Det er det spontane og samværet og de fælles oplevelser. Det fik jeg virkelig tanket op på i denne weekend. Jeg er glad for, at jeg ikke lod mig friste af andre gode tilbud i denne weekend, for det her var outstanding!\nUdgivet i august 16, 2020 august 16, 2020 Tags camping, familietidSkriv kommentar til Sommerens sidste…\nUdgivet i juli 6, 2020 Tags camping, Cystisk Fibrose, familietidSkriv kommentar til Våd camping